# Den Europæiske Unions C 311/2021

| | ISSN 1977-0871 |
| --- | --- |
| Den Europæiske Unions
  Tidende | C 311 |
| | |
| Dansk udgave | Meddelelser og oplysninger | 64. årgang3. august 2021 |

ISSN 1977-0871

Den Europæiske Unions

Tidende

C 311

Dansk udgave

Meddelelser og oplysninger

64. årgang3. august 2021

---

| Indhold | Side |
| --- | --- |
| | II   Meddelelser |
| | MEDDELELSER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER |
| | Europa-Kommissionen |
| 2021/C 311/01 | Beslutning om ikke at gøre indsigelse mod en anmeldt fusion (Sag M.10321 — DSV/Agility) (
  1
  ) | 1 |
| 2021/C 311/02 | Beslutning om ikke at gøre indsigelse mod en anmeldt fusion (Sag M.10157 — Aurubis/TSR Recycling/JV) (
  1
  ) | 2 |
| 2021/C 311/03 | Beslutning om ikke at gøre indsigelse mod en anmeldt fusion (Sag M.10299 — DBS/JPMC/Temasek/Techco JV) (
  1
  ) | 3 |

Indhold

Side

II   Meddelelser

MEDDELELSER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Kommissionen

2021/C 311/01

Beslutning om ikke at gøre indsigelse mod en anmeldt fusion (Sag M.10321 — DSV/Agility) (
  1
  )

1

1

2021/C 311/02

Beslutning om ikke at gøre indsigelse mod en anmeldt fusion (Sag M.10157 — Aurubis/TSR Recycling/JV) (
  1
  )

1

2

2021/C 311/03

Beslutning om ikke at gøre indsigelse mod en anmeldt fusion (Sag M.10299 — DBS/JPMC/Temasek/Techco JV) (
  1
  )

1

3

---

| | IV   Oplysninger |
| --- | --- |
| | OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER |
| | Europa-Kommissionen |
| 2021/C 311/04 | Den Europæiske Centralbanks rentesats for de vigtigste refinansieringstransaktioner: — 0,00 % pr. 1. august 2021 — Euroens vekselkurs | 4 |

IV   Oplysninger

OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Kommissionen

2021/C 311/04

Den Europæiske Centralbanks rentesats for de vigtigste refinansieringstransaktioner: — 0,00 % pr. 1. august 2021 — Euroens vekselkurs

4

---

| | V   Øvrige meddelelser |
| --- | --- |
| | PROCEDURER VEDRØRENDE GENNEMFØRELSEN AF DEN FÆLLES HANDELSPOLITIK |
| | Europa-Kommissionen |
| 2021/C 311/05 | Meddelelse om det forestående udløb af visse antidumpingforanstaltninger | 5 |
| 2021/C 311/06 | Meddelelse om indledning af en udløbsundersøgelse af antidumpingforanstaltningerne over for importen af visse koldvalsede flade produkter af stål med oprindelse i Folkerepublikken Kina og Den Russiske Føderation | 6 |
| | ANDET |
| | Europa-Kommissionen |
| 2021/C 311/07 | Offentliggørelse af enhedsdokument med ændringer efter godkendelse af en ændring af mindre omfang i overensstemmelse med artikel 53, stk. 2, andet afsnit, i forordning (EU) nr. 1151/2012 | 18 |
| 2021/C 311/08 | Offentliggørelse af en ansøgning om registrering af en betegnelse i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer | 24 |

V   Øvrige meddelelser

PROCEDURER VEDRØRENDE GENNEMFØRELSEN AF DEN FÆLLES HANDELSPOLITIK

Europa-Kommissionen

2021/C 311/05

Meddelelse om det forestående udløb af visse antidumpingforanstaltninger

5

2021/C 311/06

Meddelelse om indledning af en udløbsundersøgelse af antidumpingforanstaltningerne over for importen af visse koldvalsede flade produkter af stål med oprindelse i Folkerepublikken Kina og Den Russiske Føderation

6

ANDET

Europa-Kommissionen

2021/C 311/07

Offentliggørelse af enhedsdokument med ændringer efter godkendelse af en ændring af mindre omfang i overensstemmelse med artikel 53, stk. 2, andet afsnit, i forordning (EU) nr. 1151/2012

18

2021/C 311/08

Offentliggørelse af en ansøgning om registrering af en betegnelse i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

24

---

| | |
| --- | --- |
| | (1)   EØS-relevant tekst. |

---

(1)   EØS-relevant tekst.

1

| DA | |
| --- | --- |

DA

---

II Meddelelser

MEDDELELSER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Kommissionen

| 3.8.2021 | DA | Den Europæiske Unions Tidende | C 311/1 |
| --- | --- | --- | --- |

3.8.2021

DA

Den Europæiske Unions Tidende

C 311/1

---

Beslutning om ikke at gøre indsigelse mod en anmeldt fusion

(Sag M.10321 — DSV/Agility)

(EØS-relevant tekst)

(2021/C 311/01)

Den 28. juli 2021 besluttede Kommissionen ikke at gøre indsigelse mod ovennævnte anmeldte fusion og erklære den forenelig med det indre marked. Beslutningen er truffet efter artikel 6, stk. 1, litra b), i Rådets forordning (EF) nr. 139/2004 (1). Beslutningens fulde ordlyd foreligger kun på engelsk og vil blive offentliggjort, efter at eventuelle forretningshemmeligheder er udeladt. Den vil kunne ses:

| — | under fusioner på Kommissionens websted for konkurrence (http://ec.europa.eu/competition/mergers/cases/). Dette websted giver forskellige muligheder for at finde de konkrete fusionsbeslutninger, idet de er opstillet efter bl.a. virksomhedens navn, sagsnummer, dato og sektor, |
| --- | --- |

—

under fusioner på Kommissionens websted for konkurrence (http://ec.europa.eu/competition/mergers/cases/). Dette websted giver forskellige muligheder for at finde de konkrete fusionsbeslutninger, idet de er opstillet efter bl.a. virksomhedens navn, sagsnummer, dato og sektor,

| — | i elektronisk form på EUR-Lex-webstedet (http://eur-lex.europa.eu/homepage.html?locale=da) under dokumentnummer 32021M10321. EUR-Lex giver onlineadgang til EU-retten. |
| --- | --- |

—

i elektronisk form på EUR-Lex-webstedet (http://eur-lex.europa.eu/homepage.html?locale=da) under dokumentnummer 32021M10321. EUR-Lex giver onlineadgang til EU-retten.

---

(1)  EUT L 24 af 29.1.2004, s. 1.

---

| 3.8.2021 | DA | Den Europæiske Unions Tidende | C 311/2 |
| --- | --- | --- | --- |

3.8.2021

DA

Den Europæiske Unions Tidende

C 311/2

---

Beslutning om ikke at gøre indsigelse mod en anmeldt fusion

(Sag M.10157 — Aurubis/TSR Recycling/JV)

(EØS-relevant tekst)

(2021/C 311/02)

Den 21. april 2021 besluttede Kommissionen ikke at gøre indsigelse mod ovennævnte anmeldte fusion og erklære den forenelig med det indre marked. Beslutningen er truffet efter artikel 6, stk. 1, litra b), i Rådets forordning (EF) nr. 139/2004 (1). Beslutningens fulde ordlyd foreligger kun på engelsk og vil blive offentliggjort, efter at eventuelle forretningshemmeligheder er udeladt. Den vil kunne ses:

| — | under fusioner på Kommissionens websted for konkurrence (http://ec.europa.eu/competition/mergers/cases/). Dette websted giver forskellige muligheder for at finde de konkrete fusionsbeslutninger, idet de er opstillet efter bl.a. virksomhedens navn, sagsnummer, dato og sektor, |
| --- | --- |

—

under fusioner på Kommissionens websted for konkurrence (http://ec.europa.eu/competition/mergers/cases/). Dette websted giver forskellige muligheder for at finde de konkrete fusionsbeslutninger, idet de er opstillet efter bl.a. virksomhedens navn, sagsnummer, dato og sektor,

| — | i elektronisk form på EUR-Lex-webstedet (http://eur-lex.europa.eu/homepage.html?locale=da) under dokumentnummer 32021M10157. EUR-Lex giver onlineadgang til EU-retten. |
| --- | --- |

—

i elektronisk form på EUR-Lex-webstedet (http://eur-lex.europa.eu/homepage.html?locale=da) under dokumentnummer 32021M10157. EUR-Lex giver onlineadgang til EU-retten.

---

(1)  EUT L 24 af 29.1.2004, s. 1.

---

| 3.8.2021 | DA | Den Europæiske Unions Tidende | C 311/3 |
| --- | --- | --- | --- |

3.8.2021

DA

Den Europæiske Unions Tidende

C 311/3

---

Beslutning om ikke at gøre indsigelse mod en anmeldt fusion

(Sag M.10299 — DBS/JPMC/Temasek/Techco JV)

(EØS-relevant tekst)

(2021/C 311/03)

Den 29. juli 2021 besluttede Kommissionen ikke at gøre indsigelse mod ovennævnte anmeldte fusion og erklære den forenelig med det indre marked. Beslutningen er truffet efter artikel 6, stk. 1, litra b), i Rådets forordning (EF) nr. 139/2004 (1). Beslutningens fulde ordlyd foreligger kun på engelsk og vil blive offentliggjort, efter at eventuelle forretningshemmeligheder er udeladt. Den vil kunne ses:

| — | under fusioner på Kommissionens websted for konkurrence (http://ec.europa.eu/competition/mergers/cases/). Dette websted giver forskellige muligheder for at finde de konkrete fusionsbeslutninger, idet de er opstillet efter bl.a. virksomhedens navn, sagsnummer, dato og sektor, |
| --- | --- |

—

under fusioner på Kommissionens websted for konkurrence (http://ec.europa.eu/competition/mergers/cases/). Dette websted giver forskellige muligheder for at finde de konkrete fusionsbeslutninger, idet de er opstillet efter bl.a. virksomhedens navn, sagsnummer, dato og sektor,

| — | i elektronisk form på EUR-Lex-webstedet (http://eur-lex.europa.eu/homepage.html?locale=da) under dokumentnummer 32021M10299. EUR-Lex giver onlineadgang til EU-retten. |
| --- | --- |

—

i elektronisk form på EUR-Lex-webstedet (http://eur-lex.europa.eu/homepage.html?locale=da) under dokumentnummer 32021M10299. EUR-Lex giver onlineadgang til EU-retten.

---

(1)  EUT L 24 af 29.1.2004, s. 1.

---

IV Oplysninger

OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Kommissionen

| 3.8.2021 | DA | Den Europæiske Unions Tidende | C 311/4 |
| --- | --- | --- | --- |

3.8.2021

DA

Den Europæiske Unions Tidende

C 311/4

---

Den Europæiske Centralbanks rentesats for de vigtigste refinansieringstransaktioner (1):

0,00 % pr. 1. august 2021

Euroens vekselkurs (2)

2. august 2021

(2021/C 311/04)

1 euro =

| | Valuta | Kurs |
| --- | --- | --- |
| USD | amerikanske dollar | 1,1886 |
| JPY | japanske yen | 130,17 |
| DKK | danske kroner | 7,4381 |
| GBP | pund sterling | 0,85568 |
| SEK | svenske kroner | 10,1910 |
| CHF | schweiziske franc | 1,0761 |
| ISK | islandske kroner | 146,80 |
| NOK | norske kroner | 10,4515 |
| BGN | bulgarske lev | 1,9558 |
| CZK | tjekkiske koruna | 25,476 |
| HUF | ungarske forint | 356,01 |
| PLN | polske zloty | 4,5562 |
| RON | rumænske leu | 4,9180 |
| TRY | tyrkiske lira | 9,9181 |
| AUD | australske dollar | 1,6141 |
| CAD | canadiske dollar | 1,4816 |
| HKD | hongkongske dollar | 9,2398 |
| NZD | newzealandske dollar | 1,7041 |
| SGD | singaporeanske dollar | 1,6069 |
| KRW | sydkoreanske won | 1 367,67 |
| ZAR | sydafrikanske rand | 17,0993 |
| CNY | kinesiske renminbi yuan | 7,6807 |
| HRK | kroatiske kuna | 7,4963 |
| IDR | indonesiske rupiah | 17 089,57 |
| MYR | malaysiske ringgit | 5,0218 |
| PHP | filippinske pesos | 59,211 |
| RUB | russiske rubler | 86,4182 |
| THB | thailandske bath | 39,152 |
| BRL | brasilianske real | 6,1459 |
| MXN | mexicanske pesos | 23,5605 |
| INR | indiske rupee | 88,3960 |

Valuta

Kurs

USD

amerikanske dollar

1,1886

JPY

japanske yen

130,17

DKK

danske kroner

7,4381

GBP

pund sterling

0,85568

SEK

svenske kroner

10,1910

CHF

schweiziske franc

1,0761

ISK

islandske kroner

146,80

NOK

norske kroner

10,4515

BGN

bulgarske lev

1,9558

CZK

tjekkiske koruna

25,476

HUF

ungarske forint

356,01

PLN

polske zloty

4,5562

RON

rumænske leu

4,9180

TRY

tyrkiske lira

9,9181

AUD

australske dollar

1,6141

CAD

canadiske dollar

1,4816

HKD

hongkongske dollar

9,2398

NZD

newzealandske dollar

1,7041

SGD

singaporeanske dollar

1,6069

KRW

sydkoreanske won

1 367,67

ZAR

sydafrikanske rand

17,0993

CNY

kinesiske renminbi yuan

7,6807

HRK

kroatiske kuna

7,4963

IDR

indonesiske rupiah

17 089,57

MYR

malaysiske ringgit

5,0218

PHP

filippinske pesos

59,211

RUB

russiske rubler

86,4182

THB

thailandske bath

39,152

BRL

brasilianske real

6,1459

MXN

mexicanske pesos

23,5605

INR

indiske rupee

88,3960

---

(1)  Rentesats for den seneste transaktion inden den angivne dato. Ved refinansieringstransaktioner til en variabel rente er rentesatsen den marginale rentesats.

(2)  Kilde: Referencekurs offentliggjort af Den Europæiske Centralbank.

---

V Øvrige meddelelser

PROCEDURER VEDRØRENDE GENNEMFØRELSEN AF DEN FÆLLES HANDELSPOLITIK

Europa-Kommissionen

| 3.8.2021 | DA | Den Europæiske Unions Tidende | C 311/5 |
| --- | --- | --- | --- |

3.8.2021

DA

Den Europæiske Unions Tidende

C 311/5

---

Meddelelse
  om det forestående udløb af visse antidumpingforanstaltninger

(2021/C 311/05)

1.   Kommissionen skal meddele, at medmindre der indledes en fornyet undersøgelse efter følgende procedure, udløber nedennævnte antidumpingforanstaltninger på den i nedenstående tabel angivne dato, jf. artikel 11, stk. 2, i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1).

2.   Procedure

EU-producenter kan indgive en skriftlig anmodning om en fornyet undersøgelse. Anmodningen skal indeholde tilstrækkelige beviser for, at foranstaltningernes bortfald sandsynligvis vil medføre fortsat eller fornyet dumping med deraf følgende skade. Skulle Kommissionen beslutte at indlede en fornyet undersøgelse af de pågældende foranstaltninger, vil importører, eksportører, repræsentanter for eksportlandet og EU-producenter få lejlighed til at uddybe, afvise eller fremsætte bemærkninger til de spørgsmål, der er indeholdt i anmodningen om en fornyet undersøgelse.

3.   Tidsfrist

EU-producenter kan indgive en skriftlig anmodning om en fornyet undersøgelse på ovennævnte grundlag til Europa-Kommissionen, Generaldirektoratet for Handel (Kontor G-1), CHAR 4/39, 1049 Bruxelles, Belgien (2), på et hvilket som helst tidspunkt efter denne meddelelses offentliggørelse, men ikke senere end tre måneder før den i nedenstående tabel angivne dato.

4.   Denne meddelelse offentliggøres i overensstemmelse med artikel 11, stk. 2, i forordning (EU) 2016/1036.

| Vare | Oprindelses- eller eksportland(e) | Foranstaltninger | Henvisning | Udløbsdato (3) |
| --- | --- | --- | --- | --- |
| Visse endeløse filamenter af glasfibervarer | Folkerepublikken Kina | Antidumpingtold | Kommissionens gennemførelsesforordning (EU) 2017/724 af 24. april 2017 om indførelse af en endelig antidumpingtold på importen af visse endeløse filamenter af glasfibervarer med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036
  (EUT L 107 af 25.4.2017, s. 4) | 26.4.2022 |

Vare

Oprindelses- eller eksportland(e)

Foranstaltninger

Henvisning

Udløbsdato (3)

Visse endeløse filamenter af glasfibervarer

Folkerepublikken Kina

Antidumpingtold

Kommissionens gennemførelsesforordning (EU) 2017/724 af 24. april 2017 om indførelse af en endelig antidumpingtold på importen af visse endeløse filamenter af glasfibervarer med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036

(EUT L 107 af 25.4.2017, s. 4)

26.4.2022

---

(1)  EUT L 176 af 30.6.2016, s. 21.

(2)  TRADE-Defence-Complaints@ec.europa.eu

(3)  Foranstaltningen udløber ved midnat (kl. 00:00) på den i denne kolonne angivne dato.

---

| 3.8.2021 | DA | Den Europæiske Unions Tidende | C 311/6 |
| --- | --- | --- | --- |

3.8.2021

DA

Den Europæiske Unions Tidende

C 311/6

---

Meddelelse om indledning af en udløbsundersøgelse af antidumpingforanstaltningerne over for importen af visse koldvalsede flade produkter af stål med oprindelse i Folkerepublikken Kina og Den Russiske Føderation

(2021/C 311/06)

Efter offentliggørelsen af en meddelelse om det forestående udløb (1) af de gældende antidumpingforanstaltninger vedrørende visse koldvalsede flade produkter af stål med oprindelse i Folkerepublikken Kina og Den Russiske Føderation (»de pågældende lande«) har Europa-Kommissionen (»Kommissionen«) modtaget en anmodning om en fornyet undersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (2) (»grundforordningen«).

1.   Anmodning om fornyet undersøgelse

Anmodningen blev indgivet den 3. maj 2021 af EUROFER (»ansøgeren«) på vegne af EU-erhvervsgrenen vedrørende visse koldvalsede flade produkter af stål som defineret grundforordningens i artikel 5, stk. 4.

En ikkefortrolig udgave af anmodningen og analysen af, i hvilket omfang EU-producenterne støtter anmodningen, findes i det dossier, der stilles til rådighed for interesserede parter. Der findes oplysninger om adgang til dossieret for interesserede parter i denne meddelelses afsnit 5.6.

2.   Den undersøgte vare

Den vare, der er genstand for denne fornyede undersøgelse, er fladvalsede produkter af jern eller ulegeret stål eller andre former for legeret stål, med undtagelse af rustfrit stål, af alle bredder, koldvalsede, ikke pletterede, belagte eller overtrukne og kun koldvalsede, i øjeblikket henhørende under KN-kode ex 7209 15 00 (Taric-kode 7209150090), 7209 16 90, 7209 17 90, 7209 18 91, ex 7209 18 99 (Taric-kode 7209189990), ex 7209 25 00 (Taric-kode 7209250090), 7209 26 90, 7209 27 90, 7209 28 90, 7211 23 30, ex 7211 23 80 (Taric-kode 7211238019, 7211238095 og 7211238099), ex 7211 29 00 (Taric-kode 7211290019 og 7211290099), 7225 50 80 og 7226 92 00 (»den undersøgte vare«). Disse KN- og Taric-koder angives kun til orientering.

Følgende varetyper er udelukket fra definitionen af den undersøgte vare:

| — | fladvalsede produkter af jern eller ulegeret stål, af alle bredder, koldvalsede, ikke pletterede, belagte eller overtrukne, kun koldvalsede, også i ruller, af alle tykkelser, elektriske |
| --- | --- |

—

fladvalsede produkter af jern eller ulegeret stål, af alle bredder, koldvalsede, ikke pletterede, belagte eller overtrukne, kun koldvalsede, også i ruller, af alle tykkelser, elektriske

| — | fladvalsede produkter af jern eller ulegeret stål, af alle bredder, koldvalsede, ikke pletterede, belagte eller overtrukne, i ruller af en tykkelse på mindre end 0,35 mm, udglødet (kendt som »sortblik«) |
| --- | --- |

—

fladvalsede produkter af jern eller ulegeret stål, af alle bredder, koldvalsede, ikke pletterede, belagte eller overtrukne, i ruller af en tykkelse på mindre end 0,35 mm, udglødet (kendt som »sortblik«)

| — | fladvalsede produkter af andre former for legeret stål, af alle bredder, af silicium-elektrisk stål, og |
| --- | --- |

—

fladvalsede produkter af andre former for legeret stål, af alle bredder, af silicium-elektrisk stål, og

| — | fladvalsede produkter af legeret stål, kun koldvalsede, af hurtigstål. |
| --- | --- |

—

fladvalsede produkter af legeret stål, kun koldvalsede, af hurtigstål.

3.   Gældende foranstaltninger

De gældende foranstaltninger er en endelig antidumpingtold indført ved Kommissionens gennemførelsesforordning (EU) 2016/1328 (3), senest ændret ved Kommissionens gennemførelsesforordning (EU) 2019/1382 (4).

4.   Begrundelser for den fornyede undersøgelse

Anmodningen begrundes med, at foranstaltningernes udløb sandsynligvis vil medføre fornyet dumping og fortsat eller fornyet skade for EU-erhvervsgrenen.

4.1.   
  Påstand om sandsynligheden for fornyet dumping

4.1.1.   Folkerepublikken Kina

Ansøgeren hævdede, at det ikke er hensigtsmæssigt at anvende hjemmemarkedspriser og -omkostninger i Folkerepublikken Kina (»Kina«), eftersom der foreligger væsentlige fordrejninger, jf. grundforordningens artikel 2, stk. 6a, litra b).

For at underbygge påstandene om væsentlige fordrejninger anvendte ansøgeren oplysningerne i den rapport, som Kommissionens tjenestegrene fremlagde den 20. december 2017, og som indeholdt en beskrivelse af de særlige markedsforhold, der gør sig gældende i Folkerepublikken Kina (5). Ansøgeren henviste navnlig til fordrejninger i form af statslig indgriben generelt og nærmere betegnet i stålindustrien, konkurs- og formueretten og fordrejninger med hensyn til andre materialeinput, finansiering, jord, energi og arbejdskraft.

Ansøgeren henviser i øvrigt til »China Briefing – What to expect in China’s 14th Five Year Plan« til vedtægten for Kinas kommunistiske parti, til udkastet til den 14. femårsplan for stål, til ministerrapporten fra det globale forum om overkapacitet på stålområdet, til IMF-rapporten »Resolving China’s Corporate Debt Problem« og til forordningerne om indførelse af endelige foranstaltninger for varmvalset rustfrit stål (6), varmvalsede flade produkter (7) og stålprodukter, der er overtrukket med organisk materiale (8). I lyset af grundforordningens artikel 2, stk. 6a, litra a), er påstanden om fortsat eller fornyet dumping derfor baseret på en sammenligning af en beregnet normal værdi på grundlag af produktions- og salgsomkostninger, der afspejler ikkefordrejede priser eller referenceværdier i et egnet repræsentativt land, med eksportprisen (ab fabrik) på den undersøgte vare fra Kina ved eksportsalg til Unionen.

På baggrund af de tilgængelige oplysninger mener Kommissionen, at der foreligger tilstrækkelige beviser i henhold til grundforordningens artikel 5, stk. 9, for, at det som følge af væsentlige fordrejninger, der påvirker priser og omkostninger, ikke er hensigtsmæssigt at anvende hjemmemarkedspriser og -omkostninger i Kina, hvilket således berettiger indledningen af en undersøgelse på grundlag af grundforordningens artikel 2, stk. 6a.

Landerapporten findes i det dossier, der stilles til rådighed for interesserede parter, og på Generaldirektoratet for Handels websted (9).

På baggrund af ovennævnte sammenligning, som viser, at der finder dumping sted, anfører ansøgeren, at der er sandsynlighed for fornyet dumping på importen fra Kina.

4.1.2.   Den Russiske Føderation

Påstanden om sandsynligheden for fornyet dumping fra Den Russiske Føderation baseres på en sammenligning af hjemmemarkedsprisen med eksportprisen (ab fabrik) på den undersøgte vare, når den sælges til eksport til samtlige aftagerlande, i betragtning af den nuværende situation uden betydelige importmængder fra Den Russiske Føderation til Unionen.

På baggrund af ovennævnte sammenligning, som viser, at der finder dumping sted, anfører ansøgeren, at der er sandsynlighed for fornyet dumping på importen fra Rusland.

4.2.   Påstand om sandsynligheden for fortsat eller fornyet skade

Ansøgeren hævder, at der er sandsynlighed for fortsat eller fornyet skade. I den henseende har ansøgeren fremlagt tilstrækkeligt bevis for, at det nuværende importniveau for den undersøgte vare fra de pågældende lande til Unionen sandsynligvis vil stige som følge af de eksporterende producenters produktionsanlægs uudnyttede kapaciteter i de pågældende lande og EU-markedets tiltrækningskraft med hensyn til størrelse og geografisk nærhed (for så vidt angår Rusland), hvis foranstaltningerne får lov at udløbe.

Derudover hævder ansøgeren, at den oprindeligt fastsatte skade primært er blevet afhjulpet på grund af foranstaltningerne, og at EU-erhvervsgrenen sandsynligvis vil lide fornyet skade som følge af fornyet import af betydelige mængder til dumpingpriser fra de pågældende lande, hvis foranstaltningerne får lov at udløbe.

5.   Procedure

Efter høring af det ved grundforordningens artikel 15, stk. 1, nedsatte udvalg har Kommissionen konstateret, at der foreligger tilstrækkelige beviser for sandsynligheden for dumping og skade til at berettige indledningen af en udløbsundersøgelse, og indleder hermed en sådan undersøgelse i henhold til grundforordningens artikel 11, stk. 2

Udløbsundersøgelsen vil fastslå, om der er sandsynlighed for, at foranstaltningernes udløb vil føre til fortsat eller fornyet dumping af den undersøgte vare med oprindelse i de pågældende lande og fortsat eller fornyet skade for EU-erhvervsgrenen.

Kommissionen henleder også parternes opmærksomhed på, at der er offentliggjort en meddelelse (10) om covid-19-udbruddets mulige konsekvenser for antidumping- og antisubsidieundersøgelser, som kan være relevant for denne undersøgelse.

5.1.   
  Undersøgelsesperioden for den fornyede undersøgelse og den betragtede periode

Undersøgelsen af sandsynligheden for fortsat eller fornyet dumping omfatter perioden fra den 1. juli 2020 til den 30. juni 2021 (»undersøgelsesperioden for den fornyede undersøgelse«). Undersøgelsen af de tendenser, der er relevante for vurderingen af sandsynligheden for fortsat eller fornyet skade, omfatter perioden fra den 1. januar 2017 til udgangen af undersøgelsesperioden for den fornyede undersøgelse (»den betragtede periode«).

5.2.   
  Bemærkninger til anmodningen om og indledningen af undersøgelsen

Alle interesserede parter opfordres til at fremsætte bemærkninger vedrørende de materialer og koder i det harmoniserede system (HS), der er omhandlet i anmodningen (11), senest 15 dage efter datoen for offentliggørelsen af denne meddelelse i Den Europæiske Unions Tidende (12).

Alle interesserede parter, der ønsker at fremsætte bemærkninger til anmodningerne (herunder spørgsmål vedrørende skade og årsagssammenhæng) eller til aspekter vedrørende indledningen af undersøgelsen (herunder omfanget af tilslutning til anmodningerne), skal gøre dette senest 37 dage efter datoen for offentliggørelsen af denne meddelelse.

Anmodninger om at blive hørt med hensyn til indledningen af undersøgelsen skal indgives senest 15 dage efter datoen for offentliggørelsen af denne meddelelse.

5.3.   
  Procedure for konstatering af sandsynligheden for fortsat eller fornyet dumping

I en udløbsundersøgelse analyserer Kommissionen den eksport, der blev foretaget til Unionen i undersøgelsesperioden for den fornyede undersøgelse, og uagtet denne eksport vurderer Kommissionen, hvorvidt situationen for de virksomheder, der producerer og sælger den undersøgte vare i de pågældende lande, er af en sådan art, at der er sandsynlighed for fortsat eller fornyet eksport til dumpingpriser til Unionen, hvis foranstaltningerne udløber.

Derfor opfordres alle producenter (13) af den undersøgte vare fra de pågældende lande, uanset om de eksporterede den undersøgte vare til Unionen i undersøgelsesperioden for den fornyede undersøgelse, til at deltage i Kommissionens undersøgelse.

5.3.1.   Undersøgelse af producenter i de pågældende lande

I betragtning af det potentielt store antal eksporterende producenter i Folkerepublikken Kina og Den Russiske Føderation, som er berørt af denne udløbsundersøgelse, og for at afslutte undersøgelsen inden for den lovbestemte frist kan Kommissionen begrænse antallet af producenter, der skal indgå i undersøgelsen, til et rimeligt antal ved at udtage en stikprøve (denne proces benævnes også »stikprøveudtagning«). Stikprøveudtagningen foretages i overensstemmelse med grundforordningens artikel 17.

For at sætte Kommissionen i stand til at afgøre, hvorvidt det er nødvendigt med stikprøveudtagning, og i bekræftende fald udtage en stikprøve, anmodes alle producenter eller deres repræsentanter, herunder også de parter, som ikke samarbejdede i forbindelse med den undersøgelse, der førte til de foranstaltninger, der undersøges i denne udløbsundersøgelse, om at give Kommissionen oplysninger om deres virksomhed(er), senest syv dage efter datoen for offentliggørelsen af denne meddelelse. Disse oplysninger skal gives via TRON.tdi på følgende adresse: https://tron.trade.ec.europa.eu/tron/tdi/form/R745_SAMPLING_FORM_FOR_EXPORTING_PRODUCER. Oplysninger om adgang til Tron findes i afsnit 5.6 og 5.9.

Kommissionen vil desuden kontakte myndighederne i de pågældende lande og vil kunne kontakte alle kendte sammenslutninger af producenter i de pågældende lande for at indhente de oplysninger, som den anser for nødvendige for at udtage stikprøven af producenter i de pågældende lande.

Hvis det er nødvendigt at udtage en stikprøve, vil producenterne blive udtaget ud fra den største repræsentative produktions-, salgs- eller eksportmængde, som med rimelighed kan undersøges inden for den tid, der er til rådighed. Kommissionen orienterer alle kendte producenter i de pågældende lande, myndighederne i de pågældende lande og sammenslutninger af producenter i de pågældende lande, om nødvendigt gennem myndighederne i de pågældende lande, om, hvilke virksomheder der er blevet udtaget til at indgå i stikprøven.

Når Kommissionen har modtaget de oplysninger, der er nødvendige for at udtage en stikprøve af producenter, vil den oplyse de berørte parter om, hvorvidt de indgår i stikprøven. De producenter, der indgår i stikprøven, skal indgive et udfyldt spørgeskema senest 30 dage efter datoen for meddelelsen af beslutningen om, at de indgår i stikprøven, medmindre andet er angivet.

Kommissionen vil tilføje en meddelelse, der afspejler stikprøveudtagningen, til det dossier, der stilles til rådighed for interesserede parter. Enhver bemærkning til stikprøveudtagningen skal være modtaget senest tre dage efter datoen for meddelelsen af beslutningen om stikprøveudtagning.

En kopi af spørgeskemaet til producenterne i de pågældende lande findes i det dossier, der stilles til rådighed for interesserede parter, og på Generaldirektoratet for Handels websted https://trade.ec.europa.eu/tdi/case_details.cfm?id=2538

Virksomheder, der var indforstået med eventuelt at indgå i stikprøven, men som ikke blev udtaget til at indgå heri, vil blive betragtet som samarbejdsvillige (»samarbejdsvillige producenter, der ikke indgår i stikprøven«), jf. dog grundforordningens artikel 18.

5.3.2.   Supplerende procedure i forbindelse med Folkerepublikken Kina

I henhold til bestemmelserne i denne meddelelse opfordres alle interesserede parter til at tilkendegive deres synspunkter, indgive oplysninger og fremlægge dokumentation, hvad angår anvendelsen af grundforordningens artikel 2, stk. 6a. Medmindre andet er angivet, skal disse oplysninger med tilhørende dokumentation være Kommissionen i hænde senest 37 dage efter datoen for offentliggørelsen af denne meddelelse.

Kort efter indledningen af undersøgelsen vil Kommissionen i henhold til grundforordningens artikel 2, stk. 6a), litra e), underrette undersøgelsens parter gennem en meddelelse, der tilføjes det åbne dossier, der stilles til rådighed for interesserede parter, om de relevante kilder, som Kommissionen har til hensigt at anvende i forbindelse med fastsættelsen af den normale værdi i Kina, jf. grundforordningens artikel 2, stk. 6a). Dette vil omfatte alle kilder, herunder evt. udvælgelsen af et egnet repræsentativt tredjeland. Undersøgelsens parter har 10 dage til at fremsætte bemærkninger gældende fra den dato, meddelelsen tilføjes dette dossier.

Ifølge Kommissionens oplysninger er Brasilien et muligt repræsentativt tredjeland for Folkerepublikken Kina i denne sag. Med henblik på den endelige udvælgelse af et egnet repræsentativt tredjeland vil Kommissionen undersøge, om der er lande med et økonomisk udviklingsniveau svarende til Folkerepublikken Kinas, hvor der foregår produktion og salg af den undersøgte vare, og hvor de relevante oplysninger er lettilgængelige. Hvis flere lande kan komme i betragtning, gives der, når det er relevant, fortrinsret til lande, der har et passende niveau af social beskyttelse og miljømæssig beskyttelse

Hvad angår de relevante kilder, opfordrer Kommissionen alle producenter i Kina til at fremsende oplysninger om de materialer (rå og forarbejdede) og den energi, der anvendes i produktionen af den undersøgte vare, senest 15 dage efter datoen for offentliggørelsen af denne meddelelse. Disse oplysninger skal gives via TRON.tdi på følgende adresse: https://tron.trade.ec.europa.eu/tron/tdi/form/R745_INFO_ON_INPUTS_FOR_EXPORTING_PRODUCER_FORM. Oplysninger om adgang til Tron findes i afsnit 5.6 og 5.9.

Kommissionen opfordrer desuden alle interesserede parter til at foreslå et repræsentativt lande eller repræsentative lande senest 10 dage efter datoen for offentliggørelsen af denne meddelelse.

Endvidere skal alle faktuelle oplysninger med henblik på at beregne omkostninger og priser i henhold til grundforordningens artikel 2, stk. 6a, litra a), indgives senest 65 dage efter datoen for offentliggørelsen af denne meddelelse. Sådanne faktuelle oplysninger bør kun hentes fra offentligt tilgængelige kilder.

For at indhente de oplysninger, som Kommissionen anser for nødvendige til sin undersøgelse af de påståede væsentlige fordrejninger i henhold til grundforordningens artikel 2, stk. 6a, litra b), vil den også stille et spørgeskema til rådighed for myndighederne i Folkerepublikken Kina.

5.3.3.   Undersøgelse af ikke forretningsmæssigt forbundne importører (14) (15)

Ikke forretningsmæssigt forbundne importører af den undersøgte vare fra Folkerepublikken Kina og Den Russiske Føderation til Unionen, herunder også de importører, der ikke samarbejdede i forbindelse med den undersøgelse, der førte til indførelsen af de gældende foranstaltninger, opfordres til at deltage i Kommissionens undersøgelse.

I betragtning af det potentielt store antal ikke forretningsmæssigt forbundne importører, som er berørt af denne udløbsundersøgelse, og for at afslutte undersøgelsen inden for den lovbestemte frist kan Kommissionen begrænse antallet af ikke forretningsmæssigt forbundne importører, der skal indgå i undersøgelsen, til et rimeligt antal ved at udtage en stikprøve (denne proces benævnes også »stikprøveudtagning«). Stikprøveudtagningen foretages i overensstemmelse med grundforordningens artikel 17.

For at Kommissionen kan afgøre, om det er nødvendigt med stikprøveudtagning, og i bekræftende fald udtage en stikprøve, anmodes alle ikke forretningsmæssigt forbundne importører eller deres repræsentanter herunder også de parter, som ikke samarbejdede i forbindelse med den undersøgelse, der førte til de foranstaltninger, der undersøges i denne fornyede undersøgelse, om at give sig til kende over for Kommissionen. Disse parter skal gøre dette senest syv dage efter datoen for offentliggørelsen af denne meddelelse ved at indberette de oplysninger om deres virksomhed(er) til Kommissionen, som der anmodes om i bilaget til denne meddelelse.

Kommissionen kan desuden kontakte alle kendte importørsammenslutninger for at indhente de oplysninger, den anser for nødvendige for at udtage stikprøven af ikke forretningsmæssigt forbundne importører.

Hvis det er nødvendigt at udtage en stikprøve, kan importørerne udtages ud fra den største repræsentative salgsmængde i Unionen af den undersøgte vare fra de pågældende lande, som med rimelighed kan undersøges inden for den tid, der er til rådighed. Kommissionen orienterer alle kendte ikke forretningsmæssigt forbundne importører og importørsammenslutninger om, hvilke virksomheder der er udtaget til at indgå i stikprøven.

Kommissionen vil også tilføje en meddelelse, der afspejler stikprøveudtagningen, til det dossier, der stilles til rådighed for interesserede parter. Enhver bemærkning til stikprøveudtagningen skal være modtaget senest tre dage efter datoen for meddelelsen af beslutningen om stikprøveudtagning.

For at indhente de oplysninger, som Kommissionen anser for nødvendige til sin undersøgelse, vil den stille spørgeskemaer til rådighed for de ikke forretningsmæssigt forbundne importører i stikprøven. Disse parter skal indgive et udfyldt spørgeskema senest 30 dage efter datoen for meddelelsen om stikprøveudtagningen, medmindre andet er angivet.

En kopi af spørgeskemaet til ikke forretningsmæssigt forbundne importører findes i det dossier, der stilles til rådighed for interesserede parter, og på Generaldirektoratet for Handels websted https://trade.ec.europa.eu/tdi/case_details.cfm?id=2538

5.4.   
  Procedure for konstatering af sandsynligheden for fortsat eller fornyet skade

For at fastslå, om det er sandsynligt, at EU-erhvervsgrenen vil blive forvoldt fortsat eller fornyet skade, opfordrer Kommissionen EU-producenterne af den undersøgte vare til at deltage i undersøgelsen.

5.4.1.   Undersøgelse af EU-producenter

I betragtning af det store antal EU-producenter, som er berørt af denne udløbsundersøgelse, og for at afslutte undersøgelsen inden for den lovbestemte tidsfrist har Kommissionen besluttet at begrænse antallet af EU-producenter, der skal indgå i undersøgelsen, til et rimeligt antal ved at udtage en stikprøve (denne proces benævnes også »stikprøveudtagning«). Stikprøveudtagningen vil foregå i overensstemmelse med grundforordningens artikel 17.

Kommissionen har foreløbigt udtaget en stikprøve af EU-producenter. Yderligere oplysninger findes i det dossier, der stilles til rådighed for interesserede parter. Interesserede parter opfordres hermed til at fremsætte bemærkninger til den foreløbige stikprøve. Andre EU-producenter eller deres repræsentanter, som mener, at der er særlige grunde til, at de bør indgå i stikprøven, skal desuden kontakte Kommissionen senest syv dage efter datoen for offentliggørelsen af denne meddelelse. Alle bemærkninger til den foreløbige stikprøve skal indgives senest syv dage efter datoen for offentliggørelsen af denne meddelelse, medmindre andet er angivet.

Kommissionen underretter alle kendte EU-producenter og/eller sammenslutninger af EU-producenter om, hvilke virksomheder der er endeligt udtaget til at indgå i stikprøven.

De EU-producenter, der indgår i stikprøven, skal indgive et udfyldt spørgeskema senest 30 dage efter datoen for meddelelsen af beslutningen om, at de indgår i stikprøven, medmindre andet er angivet.

En kopi af spørgeskemaet til EU-producenter findes i det dossier, der stilles til rådighed for interesserede parter, og på Generaldirektoratet for Handels websted: https://trade.ec.europa.eu/tdi/case_details.cfm?id=2538

5.5.   
  Procedure for vurdering af Unionens interesser

Hvis det bekræftes, at der er sandsynlighed for fortsat eller fornyet dumping og fornyet skade, vil der i henhold til grundforordningens artikel 21 blive truffet afgørelse om, hvorvidt det vil være i strid med Unionens interesser at opretholde antidumpingforanstaltningerne.

EU-producenter, importører og deres repræsentative sammenslutninger, brugere og deres repræsentative sammenslutninger, fagforeninger og repræsentative forbrugerorganisationer opfordres til at give Kommissionen oplysninger om Unionens interesser.

Oplysninger vedrørende vurderingen af Unionens interesser skal indgives senest 37 dage efter datoen for offentliggørelsen af denne meddelelse, medmindre andet er angivet. Disse oplysninger kan enten indgives uformelt eller ved at udfylde et spørgeskema, der er udarbejdet af Kommissionen. En kopi af spørgeskemaerne, herunder spørgeskemaet til brugere af den undersøgte vare, findes i det dossier, der stilles til rådighed for interesserede parter, og på Generaldirektoratet for Handels websted https://trade.ec.europa.eu/tdi/case_details.cfm?id=2538

I alle tilfælde vil oplysninger indgivet i henhold til artikel 21 kun blive taget i betragtning, hvis de er underbygget med faktuelle beviser på indgivelsestidspunktet, som bekræfter deres gyldighed.

5.6.   
  Interesserede parter

For at deltage i undersøgelsen skal interesserede parter, som for eksempel producenter i de pågældende lande, EU-producenter, importører og deres repræsentative sammenslutninger, brugere og deres repræsentative sammenslutninger, fagforeninger og repræsentative forbrugersammenslutninger, først påvise, at der er en objektiv forbindelse mellem deres aktiviteter og den undersøgte vare.

Producenter i de pågældende lande, EU-producenter, importører og repræsentative sammenslutninger, der har gjort oplysninger tilgængelige i overensstemmelse med procedurerne i afsnit 5.2, 5.3 og 5.4, vil blive betragtet som interesserede parter, hvis der er en objektiv forbindelse mellem deres aktiviteter og den undersøgte vare.

Andre parter vil kun kunne deltage i undersøgelsen som interesseret part, fra det tidspunkt hvor de giver sig til kende, og forudsat at der er en objektiv forbindelse mellem deres aktiviteter og den undersøgte vare. Det at blive betragtet som en interesseret part berører ikke anvendelsen af grundforordningens artikel 18.

Der er adgang til det dossier, der stilles til rådighed for interesserede parter, via Tron.tdi på følgende adresse: https://tron.trade.ec.europa.eu/tron/TDI. Følg venligst anvisningerne på denne side for at få adgang (16).

5.7.   
  Andre skriftlige indlæg

I henhold til bestemmelserne i denne meddelelse opfordres alle interesserede parter til at tilkendegive deres synspunkter, indgive oplysninger og fremlægge dokumentation herfor. Medmindre andet er angivet, skal disse oplysninger med tilhørende dokumentation være Kommissionen i hænde senest 37 dage efter datoen for offentliggørelsen af denne meddelelse.

5.8.   
  Mulighed for at blive hørt af Kommissionens undersøgelsestjenester

Alle interesserede parter kan anmode om at blive hørt af Kommissionens undersøgelsestjenester. Enhver anmodning om at blive hørt skal indgives skriftligt og begrundes, og den skal endvidere indeholde et sammendrag af, hvad den interesserede part ønsker at drøfte under høringen. Høringen vil blive begrænset til de spørgsmål, som de interesserede parter har rejst i den forudgående skriftlige anmodning.

Høringer skal principielt ikke anvendes til at forelægge faktuelle oplysninger, der endnu ikke er registreret. Ikke desto mindre kan interesserede parter af hensyn til god forvaltningsskik og for at give Kommissionens tjenestegrene mulighed for at gøre fremskridt med undersøgelsen blive bedt om at fremlægge nye faktuelle oplysninger efter en høring.

5.9.   
  Vejledning om indgivelse af skriftlige indlæg og indsendelse af udfyldte spørgeskemaer og korrespondance

Oplysninger, som indgives til Kommissionen som led i handelsbeskyttelsesundersøgelser, må ikke være omfattet af ophavsret. Interesserede parter skal, inden de indgiver oplysninger og/eller data til Kommissionen, der er omfattet af tredjemands ophavsret, anmode indehaveren af ophavsrettighederne om en særlig tilladelse, som udtrykkeligt tillader Kommissionen a) at anvende oplysningerne og dataene i forbindelse med denne handelsbeskyttelsesprocedure og b) at forelægge interesserede parter, der er berørt af denne undersøgelse, oplysningerne og/eller dataene i en form, der gør det muligt for dem at udøve deres ret til forsvar.

Alle skriftlige indlæg, herunder de oplysninger, hvorom der anmodes i denne meddelelse, udfyldte spørgeskemaer og korrespondance fra interesserede parter, for hvilke der anmodes om fortrolig behandling, skal forsynes med påtegningen »Sensitive« (17). Parter, der indgiver oplysninger i løbet af undersøgelsen, opfordres til at begrunde deres anmodning om fortrolig behandling.

Interesserede parter, der indgiver oplysninger forsynet med påtegningen »Sensitive«, skal indgive ikkefortrolige sammendrag heraf i henhold til grundforordningens artikel 19, stk. 2, som forsynes med påtegningen »For inspection by interested parties«. Disse sammendrag skal være tilstrækkeligt detaljerede til at sikre en rimelig forståelse af de fortrolige oplysningers egentlige indhold. Hvis en part, der indsender fortrolige oplysninger, ikke kan give en god begrundelse for at anmode om fortrolig behandling eller undlader at indsende et ikkefortroligt sammendrag heraf, der opfylder kravene til form og indhold, kan Kommissionen se bort fra disse oplysninger, medmindre det på et relevant grundlag og på tilfredsstillende måde kan godtgøres, at oplysningerne er korrekte.

Interesserede parter opfordres til at indsende deres indlæg og anmodninger via TRON.tdi (https://tron.trade.ec.europa.eu/tron/TDI), herunder scannede fuldmagter og erklæringer. Ved brug af TRON.tdi eller e-mail udtrykker de interesserede parter accept af de regler, der gælder for elektronisk korrespondance, og som findes i dokumentet »KORRESPONDANCE MED EUROPA-KOMMISSIONEN I HANDELSBESKYTTELSESSAGER«, der er tilgængeligt på Generaldirektoratet for Handels websted: http://trade.ec.europa.eu/doclib/docs/2011/june/tradoc_148003.pdf Interesserede parter skal anføre deres navn, adresse, telefonnummer og en gyldig e-mailadresse og sikre, at denne e-mailadresse er en fungerende officiel virksomhedspostkasse, som tjekkes dagligt. Når Kommissionen har modtaget disse kontaktoplysninger, vil den udelukkende kommunikere med de interesserede parter via TRON.tdi eller pr. e-mail, medmindre de udtrykkeligt har ønsket at modtage alle dokumenter fra Kommissionen på anden vis, eller medmindre dokumenternes art forudsætter brug af anbefalet post. Interesserede parter kan i ovenstående retningslinjer for kommunikation med interesserede parter finde supplerende regler og oplysninger om korrespondance med Kommissionen, herunder de principper, der gælder for indgivelse af indlæg via TRON.tdi og pr. e-mail.

Kommissionens postadresse:

| Europa-Kommissionen |
| --- |
| Generaldirektoratet for Handel |
| Direktorat G |
| Kontor: CHAR 04/039 |
| 1049 Bruxelles |
| BELGIEN |

Europa-Kommissionen

Generaldirektoratet for Handel

Direktorat G

Kontor: CHAR 04/039

1049 Bruxelles

BELGIEN

TRON.tdi: https://tron.trade.ec.europa.eu/tron/tdi

E-mail: TRADE-R745-CRF-PRC@ec.europa.eu (for parter vedrørende Folkerepublikken Kina)

TRADE-R745-CRF-RUSSIA@ec.europa.eu (for parter vedrørende Den Russiske Føderation)

TRADE-R745-CRF-INJURY@ec.europa.eu (for parter vedrørende skadesaspekter)

6.   Tidsplan for undersøgelsen

Undersøgelsen skal normalt afsluttes senest 12 måneder og i alle tilfælde senest 15 måneder efter datoen for offentliggørelsen af denne meddelelse, jf. grundforordningens artikel 11, stk. 5.

7.   Indgivelse af oplysninger

Reglen er, at interesserede parter kun kan indgive oplysninger inden for de tidsrammer, der er angivet i denne meddelelses afsnit 5.

Med henblik på at afslutte undersøgelsen inden for de obligatoriske frister accepterer Kommissionen ikke indlæg fra interesserede parter til den endelige fremlæggelse af oplysninger efter fristen, eller at de, hvis det er relevant, fremsætter bemærkninger til den supplerende endelige fremlæggelse af oplysninger efter fristen.

8.   Mulighed for at fremsætte bemærkninger til andre parters indlæg

For at garantere retten til forsvar bør interesserede parter have mulighed for at fremsætte bemærkninger til oplysninger indgivet af andre interesserede parter. Når de gør dette, må interesserede parter kun behandle spørgsmål rejst i forbindelse med andre interesserede parters indlæg og må ikke rejse nye spørgsmål.

Bemærkninger til oplysninger fra andre parter som respons på fremlæggelsen af de endelige konklusioner bør indgives senest fem dage efter fristen for fremsættelse af bemærkninger til de endelige konklusioner, medmindre andet er angivet. Hvis der finder en supplerende endelig fremlæggelse af oplysninger sted, bør bemærkninger til oplysningerne fra andre interesserede parter som respons på denne supplerende fremlæggelse fremsættes senest én dag efter fristen for fremsættelse af bemærkninger til denne supplerende fremlæggelse, medmindre andet er angivet.

Den beskrevne tidsramme berører ikke Kommissionens ret til at anmode om yderligere oplysninger fra interesserede parter i behørigt begrundede tilfælde.

9.   Forlængelse af tidsfristerne i denne meddelelse

De tidsfrister, der er angivet i denne meddelelse, kan forlænges efter anmodning fra interesserede parter, som påviser, at der foreligger en gyldig grund.

Der bør kun anmodes om forlængelse af de tidsfrister, der er angivet i denne meddelelse, under særlige omstændigheder, og tidsfristerne vil kun blive forlænget, hvis forlængelsen er behørigt begrundet. Fristen for at besvare spørgeskemaer vil under alle omstændigheder normalt være begrænset til tre dage og vil som regel ikke overstige syv dage. For så vidt angår tidsfrister for indgivelse af andre oplysninger i denne meddelelse, vil forlængelser blive begrænset til tre dage, medmindre der påvises særlige omstændigheder.

10.   Manglende samarbejdsvilje

Hvis en af de interesserede parter nægter at give adgang til nødvendige oplysninger, undlader at meddele dem inden for de fastsatte tidsfrister eller lægger væsentlige hindringer i vejen for undersøgelsen, kan der træffes afgørelser, positive eller negative, på grundlag af de foreliggende faktiske oplysninger, jf. grundforordningens artikel 18.

Konstateres det, at en interesseret part har givet urigtige eller vildledende oplysninger, kan der ses bort fra disse oplysninger, og der kan gøres brug af de foreliggende faktiske oplysninger.

Hvis en interesseret part helt eller delvist undlader at samarbejde, og resultaterne af undersøgelsen derfor baseres på de foreliggende faktiske oplysninger, jf. grundforordningens artikel 18, kan resultatet blive mindre gunstigt for denne part, end hvis den pågældende havde samarbejdet.

Indgives der ikke svar elektronisk, anses dette ikke for manglende samarbejdsvilje, forudsat at den interesserede part påviser, at indgivelse af svar på den ønskede måde ville indebære en urimelig ekstra byrde eller urimelige ekstra omkostninger. I givet fald skal den interesserede part omgående kontakte Kommissionen.

11.   Høringskonsulent

Interesserede parter kan anmode om høringskonsulentens mellemkomst i handelsprocedurer. Høringskonsulenten gennemgår anmodninger om aktindsigt, tvister med hensyn til dokumenternes fortrolighed, anmodninger om forlængelse af tidsfrister og eventuelle andre anmodninger vedrørende de interesserede parters og tredjeparters ret til forsvar, som kan opstå under proceduren.

Høringskonsulenten kan foranstalte høringer og mægle mellem den eller de interesserede parter og Kommissionens tjenestegrene for at sikre, at de interesserede parters ret til at forsvare sig udøves fuldt ud. En anmodning om en høring med høringskonsulenten skal indgives skriftligt og begrundes. Høringskonsulenten vil analysere begrundelserne for anmodningerne. Disse høringer bør principielt kun finde sted, hvis spørgsmålene ikke allerede er blevet afklaret med Kommissionens tjenestegrene.

Anmodninger skal indgives i god tid og hurtigst muligt for at sikre en velordnet afvikling af procedurerne. Med henblik herpå bør interesserede parter anmode om høringskonsulentens mellemkomst hurtigst muligt efter den hændelse, der berettiger en sådan mellemkomst. Hvis anmodninger om høring indgives efter den relevante tidsrammes udløb, vil høringskonsulenten også undersøge årsagerne til sådanne sene anmodninger, karakteren af de spørgsmål, der er rejst, og virkningen af disse spørgsmål på retten til forsvar under behørig hensyntagen til god forvaltningsskik og rettidig afslutning af undersøgelsen.

Interesserede parter kan finde yderligere oplysninger og kontaktoplysninger på høringskonsulentens sider på Generaldirektoratet for Handels websted: http://ec.europa.eu/trade/trade-policy-and-you/contacts/hearing-officer/

12.   Mulighed for anmodning om fornyet undersøgelse i henhold til grundforordningens artikel 11, stk. 3

Da denne udløbsundersøgelse indledes i overensstemmelse med bestemmelserne i grundforordningens artikel 11, stk. 2, vil konklusionerne af den ikke føre til, at de gældende foranstaltninger ændres, men at foranstaltningerne enten ophæves eller opretholdes i overensstemmelse med grundforordningens artikel 11, stk. 6.

Hvis en interesseret part mener, at det er berettiget at foretage en fornyet undersøgelse af foranstaltningerne med henblik på at muliggøre en ændring af foranstaltningerne, kan den pågældende part anmode om en fornyet undersøgelse i henhold til grundforordningens artikel 11, stk. 3.

Parter, der ønsker at anmode om en sådan fornyet undersøgelse, som i givet fald vil blive foretaget uafhængigt af den udløbsundersøgelse, der er omhandlet i denne meddelelse, kan henvende sig til Kommissionen på ovennævnte adresse.

13.   Behandling af personoplysninger

Personoplysninger, som indsamles i forbindelse med denne undersøgelse, vil blive behandlet i overensstemmelse med Europa-Parlamentets og Rådets forordning (EU) 2018/1725 (18).

En databeskyttelsesmeddelelse, der informerer alle personer om behandlingen af personoplysninger inden for rammerne af Kommissionens handelsbeskyttelsesaktiviteter, findes på Generaldirektoratet for Handels websted: http://ec.europa.eu/trade/policy/accessing-markets/trade-defence/

---

(1)  EUT C 389 af 16.11.2020, s. 4.

(2)  EUT L 176 af 30.6.2016, s. 21.

(3)  Kommissionens gennemførelsesforordning (EU) 2016/1328 af 29. juli 2016 om indførelse af en endelig antidumpingtold og endelig opkrævning af den midlertidige told på importen af visse koldvalsede flade produkter af stål med oprindelse i Folkerepublikken Kina og Den Russiske Føderation (EUT L 201 af 4.8.2016, s. 1)

(4)  Kommissionens gennemførelsesforordning (EU) 2019/1382 af 2. september 2019 om ændring af visse forordninger om indførelse af antidumping- eller antisubsidieforanstaltninger over for visse stålprodukter omfattet af beskyttelsesforanstaltninger (EUT L 227 af 3.9.2019, s. 1).

(5)  Arbejdsdokument fra Kommissionens tjenestegrene om »Significant Distortions in the Economy of the People’s Republic of China for the Purposes of Trade Defence Investigations«, af 20. december 2017, SWD (2017) 483 final/2, findes på: http://trade.ec.europa.eu/doclib/docs/2017/december/tradoc_156474.pdf

(6)  Kommissionens gennemførelsesforordning (EU) 2020/1408 af 6. oktober 2020 om indførelse af en endelig antidumpingtold og endelig opkrævning af den midlertidige told på importen af visse varmvalsede plader og ruller af rustfrit stål med oprindelse i Indonesien, Folkerepublikken Kina og Taiwan (EUT L 325 af 7.10.2020, s. 26).

(7)  Kommissionens gennemførelsesforordning (EU) 2017/649 af 5. april 2017 om indførelse af en endelig antidumpingtold på importen af visse varmvalsede flade produkter af jern og ulegeret stål eller andre former for legeret stål med oprindelse i Folkerepublikken Kina (EUT L 92 af 6.4.2017, s. 68) og Kommissionens gennemførelsesforordning (EU) 2017/969 af 8. juni 2017 om indførelse af en endelig udligningstold på importen af visse varmvalsede flade produkter af jern og ulegeret stål eller andre former for legeret stål med oprindelse i Folkerepublikken Kina og om ændring af Kommissionens gennemførelsesforordning (EU) 2017/649 om indførelse af en endelig antidumpingtold på importen af visse varmvalsede flade produkter af jern og ulegeret stål eller andre former for legeret stål med oprindelse i Folkerepublikken Kina (EUT L 146 af 9.6.2017, s. 17).

(8)  Kommissionens gennemførelsesforordning (EU) 2019/688 af 2. maj 2019 om indførelse af en endelig udligningstold på importen af visse stålprodukter, der er overtrukket med organisk materiale, med oprindelse i Folkerepublikken Kina efter en udløbsundersøgelse i henhold til artikel 18 i Europa-Parlamentets og Rådets forordning (EU) 2016/1037 (EUT L 116 af 3.5.2019, s. 39)

(9)  Kan tilgås her: https://trade.ec.europa.eu/doclib/docs/2017/december/tradoc_156474.pdf Dokumenter, der er anført i landerapporten, kan også fås efter en behørigt begrundet anmodning.

(10)  https://eur-lex.europa.eu/legal-content/DA/TXT/?uri=CELEX%3A52020XC0316%2802%29

(11)  Der er også oplysninger om HS-koderne i resuméet af anmodningen om en undersøgelse, der kan findes på Generaldirektoratet for Handels websted (http://trade.ec.europa.eu/tdi/?).

(12)  Alle henvisninger til offentliggørelsen af denne meddelelse vil være henvisninger til offentliggørelsen af denne meddelelse i Den Europæiske Unions Tidende, medmindre andet er angivet.

(13)  En producent er en virksomhed i de pågældende lande, som producerer den undersøgte vare, herunder alle dennes forretningsmæssigt forbundne virksomheder, der er beskæftiget med produktion, hjemmemarkedssalg eller eksport af den undersøgte vare.

(14)  Kun importører, der ikke er forretningsmæssigt forbundet med producenter i de pågældende lande, kan indgå i stikprøven. Importører, der er forretningsmæssigt forbundet med producenter, skal udfylde bilag I til spørgeskemaet for disse eksporterende producenter. I henhold til artikel 127 i Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen betragtes to personer som værende indbyrdes afhængige, hvis én af følgende betingelser er opfyldt: a) den ene er medlem af direktionen eller bestyrelsen for den andens virksomhed eller omvendt, b) de anses juridisk set for interessenter eller kompagnoner, c) de er arbejdsgiver og arbejdstager, d) en tredjemand besidder, kontrollerer eller råder direkte eller indirekte over 5 % eller derover af deres aktier eller anparter med stemmeret, e) den ene af dem kontrollerer direkte eller indirekte den anden part, f) de kontrolleres begge direkte eller indirekte af en tredjemand, g) de kontrollerer tilsammen direkte eller indirekte en tredjemand, eller h) de er medlem af samme familie (EUT L 343 af 29.12.2015, s. 558). Personer anses kun for at være medlemmer af samme familie, hvis de står i et af følgende forhold til hinanden: i) mand og hustru, ii) forældre og børn, iii) brødre og søstre (hel- eller halvsøskende), iv) bedsteforældre og børnebørn, v) onkel eller tante og nevø eller niece, vi) svigerforældre og svigersøn eller svigerdatter, vii) svoger og svigerinder. I henhold til artikel 5, stk. 4, i Europa-Parlamentets og Rådets forordning (EU) nr. 952/2013 om EU-toldkodeksen forstås ved »person«: en fysisk person, en juridisk person og enhver sammenslutning af personer, som ikke er en juridisk person, men som i henhold til EU-retten eller national ret anerkendes at have rets- og handleevne (EUT L 269 af 10.10.2013, s. 1).

(15)  De oplysninger, som ikke forretningsmæssigt forbundne importører indgiver, kan også bruges i forbindelse med andre aspekter af denne undersøgelse end konstatering af dumping.

(16)  I tilfælde af tekniske problemer kan Trade Service Desk kontaktes på følgende e-mailadresse: trade-service-desk@ec.europa.eu eller telefonisk på +32 22979797.

(17)  Et dokument med påtegningen »Sensitive« er et fortroligt dokument i henhold til grundforordningens artikel 19 og artikel 6 i WTO-aftalen om anvendelse af artikel VI i GATT 1994 (»antidumpingaftalen«). Det er også beskyttet i henhold til artikel 4 i Europa-Parlamentets og Rådets forordning (EF) nr. 1049/2001 (EFT L 145 af 31.5.2001, s. 43).

(18)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

---

BILAG

| ☐ | »Sensitive« version (1) (Følsom udgave) |
| --- | --- |
| ☐ | »For inspection by interested parties« (udgave, der stilles til rådighed for interesserede parter) |
| (Sæt kryds i den relevante rubrik) |

☐

»Sensitive« version (1) (Følsom udgave)

☐

»For inspection by interested parties« (udgave, der stilles til rådighed for interesserede parter)

(Sæt kryds i den relevante rubrik)

UDLØBSUNDERSØGELSE AF ANTIDUMPINGFORANSTALTNINGERNE VEDRØRENDE IMPORTEN AF VISSE KOLDVALSEDE FLADE PRODUKTER AF STÅL MED OPRINDELSE I DEN RUSSISKE FØDERATION OG FOLKEREPUBLIKKEN KINA

OPLYSNINGER TIL BRUG VED UDTAGELSEN AF STIKPRØVEN AF IKKE FORRETNINGSMÆSSIGT FORBUNDNE IMPORTØRER

Hensigten med denne formular er at hjælpe ikke forretningsmæssigt forbundne importører med at indberette de stikprøveoplysninger, der anmodes om i afsnit 5.3.3. i indledningsmeddelelsen.

Både den følsomme udgave (»Sensitive«) og den udgave, der stilles til rådighed for interesserede parter (»For inspection by interested parties«), skal returneres til Kommissionen som anført i indledningsmeddelelsen.

1.   NAVN OG KONTAKTOPLYSNINGER

De bedes oplyse følgende om Deres virksomhed:

| Virksomhedens navn | |
| --- | --- |
| Adresse | |
| Kontaktperson | |
| E-mailadresse | |
| Telefon | |

Virksomhedens navn

Adresse

Kontaktperson

E-mailadresse

Telefon

2.   OMSÆTNING OG SALGSMÆNGDE

Angiv virksomhedens samlede omsætning i euro (EUR) samt omsætning og vægt eller mængde ved import til Unionen (2) og videresalg på EU-markedet efter import fra Den Russiske Føderation og Folkerepublikken Kina i undersøgelsesperioden for den fornyede undersøgelse af visse koldvalsede flade produkter af rustfrit stål som defineret i indledningsmeddelelsen og den hertil svarende vægt eller mængde. Anfør den anvendte vægt- eller mængdeenhed.

| | Angiv måleenhed | Værdi i euro (EUR) |
| --- | --- | --- |
| Deres virksomheds samlede omsætning i euro (EUR) | | |
| Import fra Kina af den undersøgte vare til Unionen | | |
| Videresalg på EU-markedet efter import fra Folkerepublikken Kina af den undersøgte vare | | |
| Import fra Rusland af den undersøgte vare til Unionen | | |
| Videresalg på EU-markedet efter import fra Den Russiske Føderation af den undersøgte vare | | |

Angiv måleenhed

Værdi i euro (EUR)

Deres virksomheds samlede omsætning i euro (EUR)

Import fra Kina af den undersøgte vare til Unionen

Videresalg på EU-markedet efter import fra Folkerepublikken Kina af den undersøgte vare

Import fra Rusland af den undersøgte vare til Unionen

Videresalg på EU-markedet efter import fra Den Russiske Føderation af den undersøgte vare

3.   DERES VIRKSOMHEDS OG FORRETNINGSMÆSSIGT FORBUNDNE VIRKSOMHEDERS AKTIVITETER (3)

De bedes angive præcise oplysninger om aktiviteterne i virksomheden og i alle de forretningsmæssigt forbundne virksomheder (angiv venligst disse og anfør forbindelsen til Deres virksomhed), der er involveret i produktion og/eller salg (eksport- og/eller hjemmemarkedssalg) af den undersøgte vare. Sådanne aktiviteter kan omfatte anskaffelsen af den undersøgte vare eller produktionen af den i henhold til en underentrepriseaftale, eller forarbejdningen af eller handelen med den undersøgte vare, men er ikke begrænset hertil.

| Virksomhedens navn og beliggenhed | Aktiviteter | Forbindelse |
| --- | --- | --- |
| | | |
| | | |
| | | |

Virksomhedens navn og beliggenhed

Aktiviteter

Forbindelse

4.   ANDRE OPLYSNINGER

| | De bedes angive alle andre relevante oplysninger, som De mener kan være nyttige, og som kan hjælpe Kommissionen, når den udtager stikprøven. |
| --- | --- |

De bedes angive alle andre relevante oplysninger, som De mener kan være nyttige, og som kan hjælpe Kommissionen, når den udtager stikprøven.

5.   ERKLÆRING

Ved at indgive ovenstående oplysninger indvilliger virksomheden i at indgå i stikprøven. Hvis virksomheden udtages til at indgå i stikprøven, indebærer dette udfyldelse af et spørgeskema og accept af et kontrolbesøg på stedet for at verificere besvarelsen. Hvis virksomheden anfører, at den ikke ønsker at indgå i stikprøven, vil den blive anset for ikke at have samarbejdet i forbindelse med undersøgelsen. Kommissionens konklusioner vedrørende de importører, der ikke er samarbejdsvillige, bygger på de foreliggende faktiske oplysninger, og resultatet kan blive mindre gunstigt for denne virksomhed, end hvis den havde udvist samarbejdsvilje.

Befuldmægtigedes underskrift:

Befuldmægtigedes navn og titel:

Dato:

---

(1)  Dette dokument er kun til intern brug. Det er beskyttet i henhold til artikel 4 i Europa-Parlamentets og Rådets forordning (EF) nr. 1049/2001 (EFT L 145 af 31.5.2001, s. 43). Det er et fortroligt dokument i henhold til artikel 19 i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (EUT L 176 af 30.6.2016, s. 21), og artikel 6 i WTO-aftalen om anvendelse af artikel VI i GATT 1994 (antidumpingaftalen).

(2)  Den Europæiske Unions 27 medlemsstater er: Belgien, Bulgarien, Cypern, Danmark, Estland, Finland, Frankrig, Grækenland, Irland, Italien, Kroatien, Letland, Litauen, Luxembourg, Malta, Nederlandene, Polen, Portugal, Rumænien, Slovakiet, Slovenien, Spanien, Sverige, Tjekkiet, Tyskland, Ungarn og Østrig.

(3)  I henhold til artikel 127 i Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen betragtes to personer som værende indbyrdes afhængige, hvis én af følgende betingelser er opfyldt: a) den ene er medlem af direktionen eller bestyrelsen for den andens virksomhed eller omvendt, b) de anses juridisk set for interessenter eller kompagnoner, c) de er arbejdsgiver og arbejdstager, d) en tredjemand besidder, kontrollerer eller råder direkte eller indirekte over 5 % eller derover af deres aktier eller anparter med stemmeret, e) den ene af dem kontrollerer direkte eller indirekte den anden part, f) de kontrolleres begge direkte eller indirekte af en tredjemand, g) de kontrollerer tilsammen direkte eller indirekte en tredjemand, eller h) de er medlem af samme familie (EUT L 343 af 29.12.2015, s. 558). Personer anses kun for at være medlemmer af samme familie, hvis de står i et af følgende forhold til hinanden: i) mand og hustru, ii) forældre og børn, iii) brødre og søstre (hel- eller halvsøskende), iv) bedsteforældre og børnebørn, v) onkel eller tante og nevø eller niece, vi) svigerforældre og svigersøn eller svigerdatter, vii) svoger og svigerinder. I henhold til artikel 5, stk. 4, i Europa-Parlamentets og Rådets forordning (EU) nr. 952/2013 om EU-toldkodeksen forstås ved »person«: en fysisk person, en juridisk person og enhver sammenslutning af personer, som ikke er en juridisk person, men som i henhold til EU-retten eller national ret anerkendes at have rets- og handleevne (EUT L 269 af 10.10.2013, s. 1).

---

ANDET

Europa-Kommissionen

| 3.8.2021 | DA | Den Europæiske Unions Tidende | C 311/18 |
| --- | --- | --- | --- |

3.8.2021

DA

Den Europæiske Unions Tidende

C 311/18

---

Offentliggørelse af enhedsdokument med ændringer efter godkendelse af en ændring af mindre omfang i overensstemmelse med artikel 53, stk. 2, andet afsnit, i forordning (EU) nr. 1151/2012

(2021/C 311/07)

Europa-Kommissionen har godkendt denne ændring af mindre omfang i overensstemmelse med artikel 6, stk. 2, tredje afsnit, i Kommissionens delegerede forordning (EU) nr. 664/2014 af 18. december 2013 (1).

Ansøgningen om godkendelse af denne mindre ændring kan findes i Kommissionens eAmbrosia-database.

ENHEDSDOKUMENT

»MELOCOTÓN DE CALANDA«

EU-nr.: PDO-ES-0103-AM02 - 16. oktober 2020

BOB (X) BGB ( )

1.   Betegnelse

»Melocotón de Calanda«

2.   Medlemsstat eller tredjeland

Spanien

3.   Beskrivelse af landbrugsproduktet eller fødevaren

3.1.   Produkttype

Kategori 1.6. Frugt, grøntsager og korn, også forarbejdet.

3.2.   Beskrivelse af produktet med betegnelsen i punkt 1

Ved »Melocotón de Calanda« forstås friske frugter af arten Prunus persica Sieb. et Zucc. af den autoktone sort kendt under navnet »Amarillo tardio« (sen gul), som dyrkes enten ud fra de traditionelle sorter Jesca, Evaisa og Calante eller krydsninger heraf, og hvor mindst én af forældrelinjerne tilhører den nævnte autoktone sort, og som dyrkes ved hjælp af en traditionel teknik, der indebærer, at frugterne emballeres i poser, mens de sidder på træet.

Beskyttede sorter: De ferskner, der er omfattet af den beskyttede oprindelsesbetegnelse »Melocotón de Calanda«, stammer fra den autoktone sort i området, der er almindeligt kendt som »Amarillo tardío« (sen gul), og dyrkes enten ud fra de traditionelle sorter Jesca, Evaisa og Calante eller gennem krydsninger heraf, hvoraf mindst en af forældrelinjerne tilhører den autoktone sort.

Produktets egenskaber: De ferskener, der er beskyttet af oprindelsesbetegnelsen »Melocotón de Calanda«, henhører under klasse Ekstra og I omhandlet i den kvalitetsstandard, der gælder for ferskener, og som er indført med Kommissionens forordning (EF) nr. 1580/2007 af 21. december 2007 om gennemførelsesbestemmelser til Rådets forordning (EF) nr. 2200/96, (EF) nr. 2201/96 og (EF) nr. 1182/2007 vedrørende frugt og grøntsager (2), og skal ligeledes opfylde nedenstående krav.

| GENERELT UDSEENDE | Frugterne skal være hele, sunde, rene, fri for synlige fremmedlegemer, fugt, fremmed lugt eller smag, da de skal emballeres i poser, mens de sidder på træet. |
| --- | --- |
| FARVE | Mellem cremegul og strågul, kan have en rød kind. Mindre antocyanide prikker eller striber er tilladt, men grøn eller orangegul farve (der er tegn på overmodning) er ikke tilladt. |
| STØRRELSE | En mindste størrelse på 73 mm i diameter, hvilket svarer til kategorien AA i kvalitetsstandarden. |
| HÅRDHED | Den måles i kg/0,5 cm2 modstandsdygtighed over for tryk og skal være på over 3 kg/0,5 cm2. |
| SUKKER | Mindst 12 °Brix. |

GENERELT UDSEENDE

Frugterne skal være hele, sunde, rene, fri for synlige fremmedlegemer, fugt, fremmed lugt eller smag, da de skal emballeres i poser, mens de sidder på træet.

FARVE

Mellem cremegul og strågul, kan have en rød kind. Mindre antocyanide prikker eller striber er tilladt, men grøn eller orangegul farve (der er tegn på overmodning) er ikke tilladt.

STØRRELSE

En mindste størrelse på 73 mm i diameter, hvilket svarer til kategorien AA i kvalitetsstandarden.

HÅRDHED

Den måles i kg/0,5 cm2 modstandsdygtighed over for tryk og skal være på over 3 kg/0,5 cm2.

SUKKER

Mindst 12 °Brix.

3.3.   Foder (kun for animalske produkter) og råvarer (kun for forarbejdede produkter)

—

3.4.   Specifikke etaper af produktionen, som skal finde sted i det afgrænsede geografiske område

Alle etaper af produktionen skal finde sted i det afgrænsede geografiske område.

3.5.   Særlige regler vedrørende udskæring, rivning eller emballering osv. af det produkt, som betegnelsen henviser til

Indpakning og emballering skal finde sted i produktionsområdet for at undgå ødelæggelse af produktet som følge af for megen håndtering eller transport af frugterne, uden at de er korrekt indpakkede og emballerede. Da »Melocotón de Calanda« er en frugt, der behandles omhyggeligt på træet ved hjælp af poseindpakningsteknikken, og høsten foregår, når frugten har nået den modningsgrad, hvor produktets organoleptiske kvalitet er bedst, vil enhver transport og yderligere opbevaring ændre de i punkt 3.2 nævnte karakteristika med hensyn til det generelle udseende og farven.

Derfor er det nødvendigt, at emballeringen finder sted i produktionsområdet for at bevare produktets særlige karakteristika og dets kvalitet, samtidig med at dets sporbarhed og oprindelse garanteres takket være et enestående kontrolsystem frem til afsendelsen til den endelige forbruger.

»Melocotón de Calanda« kan markedsføres i emballager bestående af et eller flere lag, hvis det sikres, at frugten ikke beskadiges. Der skal bruges engangsemballage eller -bakker.

3.6.   Særlige regler for mærkning af det produkt, som betegnelsen henviser til

De indpaknings- og emballeringsvirksomheder, der har opnået et overensstemmelsescertifikat, skal på emballagens etiket anføre »Denominación de Origen »Melocotón de Calanda«« (»Oprindelsesbetegnelse »Melocotón de Calanda««) ud over den nummererede bagetiket, der fungerer som certifikat og gør det muligt at følge produktet i hele markedsføringskæden.

4.   Præcis afgrænsning af det geografiske område

Produktionsområdet for ferskener beskyttet af den beskyttede oprindelsesbetegnelse »Melocotón de Calanda« er det naturlige område beliggende i den østlige del af den selvstyrende region Aragonien mellem provinserne Teruel og Zaragoza.

Det geografiske område består af følgende kommuner:

Aguaviva, Albalate del Arzobispo, Alcañiz, Alcorisa, Alloza, Andorra, Arens de Lledó, Ariño, Berge, Calaceite, Calanda, Caspe, Castelserás, Castelnou, Castellote, Chiprana, Cretas, Escatrón, Fabara, Fayón, Foz-Calanda, Fuentespalda, Híjar, Jatiel, La Fresneda, La Ginebrosa, La Puebla de Híjar, Lledó, Maella, Más de las Matas, Mazaleón, Mequinenza, Molinos, Nonaspe, Oliete, Parras de Castellote, Samper de Calanda, Sástago, Seno, Torre del Compte, Urrea de Gaén, Valderrobres, Valdeltormo og Valjunquera.

5.   Tilknytning til det geografiske område

5.1.   Det geografiske områdes egenart

Historisk baggrund: De sorter, der er tilladt til produktion af »Melocotón de Calanda«, er hjemmehørende i produktionsområdet. De er opnået ved naturlig udvælgelse med træavlernes hjælp, idet de i tidens løb har udvalgt de kloner, der er bedst tilpasset de lokale geografiske forhold. I skrifter fra Middelalderen var ferskenen i Aragonien kendt under navnet »presec« eller »prisco«, en betegnelse, som endnu i dag bruges i regionen Calanda. I 1895 skrev botanikeren J. Pardo Sastrón et stort værk om den udbredte tilstedeværelse af ferskentræer i regionen og om, at der blev sendt øreformede ferskenstykker fra Calanda (ferskener skåret i stykker og tørret i solen) til udstillingen i Paris i 1867. I 1933-udgaven af den illustrerede universelle encyklopædi Espasa Calpe henvises der under afsnittet om »Calanda« til ferskentræets udbredelse i Teruel og til den industri, der er helliget fremstillingen af de øreformede ferskenstykker. Ifølge de officielle statistikker fra 1953 fandtes der i Calanda en konserveringsindustri, hvor 4 000 kasser ferskener fra dette område blev forarbejdet til henkogt frugt.

Ifølge historiske vidnesbyrd begyndte navnet »Melocotón de Calanda« at dukke op i 1940’erne, og på grund af den voksende betydning af denne produktion og problemerne med at bekæmpe Ceratitis capitata (middelhavsfrugtflue) begyndte man at bruge emballering i poser for at undgå, at frugterne blev beskadiget af disse insekter. I publikationer om frugterne i 60’erne begyndte man at henvise til »Melocotón de Calanda«, og i 70’erne blev denne frugt flere år i træk tildelt forskellige priser på den nationale landbrugsmesse i Lérida. I begyndelsen af 80’erne gjorde behovet for at anmode om en oprindelsesbetegnelse for »Melocotón de Calanda« sig gældende, og i statistikkerne fra de vigtigste nationale markeder som f.eks. Mercamadrid og Mercabarna blev frugten identificeret med sit geografiske navn.

Naturlig tilknytning: Dyrkningsområdet for »Melocotón de Calanda« er beliggende i floddalene langs vandløbene Martín, Guadalope og Matarraña, som har deres udspring i forbjergene til det iberiske system, afvander regionen Bajo Aragón (Nedre-Aragonien) og udmunder i Ebro. Dette område dækker den sydøstlige del af Ebro-bækkenet.

Terrænet er fladt eller let bakket og ligger i en højde fra 122 meter i Caspe til 325 meter i Alcañiz og når op på 466 meter i Calanda. Taffelrelieffer, der er mere eller mindre gennemskåret af flodnettet, er fremherskende. Jordbunden er kalkholdig og har lag af karbonater og gips, der er kendetegnende for sedimenter i indsøområder i det varme og tørre klima i Miocæn.

Den årlige gennemsnitsnedbør ligger mellem 327,9 mm i Caspe, 361,1 mm i Albalate del Arzobispo og 367,9 mm i Alcañiz. Nedbøren er størst i maj og oktober, og den sæsonbestemte nedbør ligger i størrelsesordenen 27 % om foråret, 20 % om sommeren, 34 % om efteråret og 19 % om vinteren.

Den årlige gennemsnitstemperatur ligger omkring 14,3 °C i Albalate del Arzobispo og Alcañiz og 15 °C i Caspe, hvilket svarer til de højeste værdier i den centrale del af Ebro-dalen. Den gennemsnitlige maksimumstemperatur er 19,9 °C i Alcañiz, 20,1 °C i Albalate del Arzobispo og 20,6 °C i Caspe, mens gennemsnittet af minima er 8,8 °C, 8,5 °C og 9,3 °C. Den højeste gennemsnitstemperatur registreres i juli (24,2 °C i Alcañiz og 25,1 °C i Caspe), mens den laveste temperatur registreres i januar og varierer fra 5,6 °C i Alcañiz til 6,7 °C i Albalate de Arzobispo. Disse data er udtryk for kraftige årlige temperaturudsving (på over 18 °C) og vidner om temperaturernes kontinentale karakter, som hovedsageligt skyldes beliggenheden i den centrale del af Ebro-bækkenet.

Der nås maksimale temperaturer over 25 °C mellem marts og oktober, selv om de er hyppigst mellem maj måned, hvor temperaturen er højere halvdelen af tiden, og oktober, hvor denne temperatur nås i 5-10 dage. I sommermånederne er dagtemperaturerne på over 25 °C, og den gennemsnitlige maksimumstemperatur overstiger 35 °C (i juli er den højeste temperatur på 37,2 °C i Albalate og Alcañiz og på 38,3 °C i Caspe).

Et andet kendetegn ved klimaet i området er »termisk inversion«. I højtryksperioder om vinteren lægger den kolde luft sig på de laveste steder, hvilket giver anledning til langvarig tågedannelse og maksimale temperaturer på under 6 °C, mens de maksimale temperaturer i højere beliggende områder, hvor der ikke er nogen tåge, kan nå op over 15 °C.

5.2.   Produktets egenart

Dyrkningsbetingelser: De morfologiske kendetegn og sortsidentifikationen fastsat i standarderne fra International Union for the Protection of New Varieties of Plants (U.P.O.V.) er stort set identiske for alle sorter af populationen »Amarillo tardío« (sen gul). Der findes dog forskelle med hensyn til det sundhedsmæssige aspekt, produktiviteten, frugtens størrelse og form, og derfor blev der i 1980 indført en udvælgelsesproces for kloner for at forbedre disse aspekter. Disse sorter er ligeledes kendetegnet ved en sen modningsfase (mellem medio august og primo november), en gul farve og kødets hårdhed.

Ud fra et fysiologisk synspunkt består sorten »Amarillo tardio« (sen gul) af kloner, der har behov for mange timers kulde for at komme ud af vinterdvalen (mindst 1 000 om året), samtidig med at de har behov for en lang sommerperiode for at nå deres modningstidspunkt, da de har en lang modningscyklus.

Ifølge U.P.O.V. har de følgende morfologiske kendetegn:

| Træ | Kraftig og opret vækst med store forgreninger af typen Red Haven. Blomsterknopperne dannes i modsætning til andre sorter ikke på de kraftige grene, men på de skrøbelige skud af typen »forårsskud«, og derfor skal frugtsætningsstørrelsen være anderledes for denne sort. |
| --- | --- |
| Blade | Bladene er store, nyreformede med honningkirtler på stilken. Bladene falder sent af træerne om efteråret, idet bladene med deres karakteristiske gyldne farve forbliver længe på træet. |
| Blomst | Blomstringen er halvsen, lidt efter Red Havens blomstring, men den finder sted i marts. Blomsterknopperne er meget tætsiddende, og blomstringen varer mellem 12 og 18 dage. Kronbladene er store og afrundede, de er blegrosa, og grifflens støvfang er lige så stort som støvdragernes støvknap. |
| Frugt | Stor til meget stor størrelse, en diameter på over 73 mm og en vægt på over 200 g. Farven er cremegul til strågul, helt ensfarvet på grund af beskyttelsen fra den papirpose, hvori frugten udvikler sig, selv om den kan have en let antocyanisk pigmentering.
  Den er let dunet, og kødet er meget fast, helt gult uden antocyanisk pigmentering heller ikke omkring kernen, som det sidder helt fast på. Kernen er oval og lille i forhold til frugtens størrelse. |

Træ

Kraftig og opret vækst med store forgreninger af typen Red Haven. Blomsterknopperne dannes i modsætning til andre sorter ikke på de kraftige grene, men på de skrøbelige skud af typen »forårsskud«, og derfor skal frugtsætningsstørrelsen være anderledes for denne sort.

Blade

Bladene er store, nyreformede med honningkirtler på stilken. Bladene falder sent af træerne om efteråret, idet bladene med deres karakteristiske gyldne farve forbliver længe på træet.

Blomst

Blomstringen er halvsen, lidt efter Red Havens blomstring, men den finder sted i marts. Blomsterknopperne er meget tætsiddende, og blomstringen varer mellem 12 og 18 dage. Kronbladene er store og afrundede, de er blegrosa, og grifflens støvfang er lige så stort som støvdragernes støvknap.

Frugt

Stor til meget stor størrelse, en diameter på over 73 mm og en vægt på over 200 g. Farven er cremegul til strågul, helt ensfarvet på grund af beskyttelsen fra den papirpose, hvori frugten udvikler sig, selv om den kan have en let antocyanisk pigmentering.

Den er let dunet, og kødet er meget fast, helt gult uden antocyanisk pigmentering heller ikke omkring kernen, som det sidder helt fast på. Kernen er oval og lille i forhold til frugtens størrelse.

5.3.   Sammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

De klimatiske betingelsers indflydelse på frugtens kvalitet er et »jordbunds«-fænomen, som er velkendt i flerårige kulturer. Den normale klimatologi i visse områder og de årlige udsving på et og samme sted understreger klimaets fremherskende rolle på høstafgrødernes kvalitet.

Med hensyn til dette kriterium er det hovedsageligt temperaturerne, der er bestemmende for frugtens vigtigste organoleptiske egenskaber. Det skal først og fremmest understreges, at temperaturerne undtagen i ekstreme tilfælde har en større indflydelse på ferskenproduktionen end nedbøren (vandmangel), da størstedelen af det areal, der er beplantet med ferskentræer (95 %), dyrkes ved hjælp af kunstvandingssystemer.

Blandt de vigtigste klimatiske faktorer, der har favoriseret udviklingen og dernæst dyrkningen af lokale ferskensorter med sen modning i Nedre-Aragonien, er vintertemperaturerne i det geografiske område, som gør det muligt at nå op på det antal timers kulde, der er nødvendigt for, at disse meget krævende sorter kan komme ud af deres vinterdvale (mellem løvfald og starten af blomstringen).

Ud fra et fysiologisk synspunkt består sorten »Amarillo tardio« (sen gul) af kloner, som kræver mange timers kulde for at komme ud af deres vinterdvale (mindst 1 000 om året).

I Nedre-Aragonien er antallet af kuldetimer i november, december og januar mere end tilstrækkeligt til at opfylde de maksimale behov i forbindelse med dyrkningen, idet minimumsværdierne i området er på over 950 kuldetimer.

Under blomstringen og kernesætningen skal minustemperaturerne holde sig tæt på nul for, at blomsterknopperne og dermed frugten kan udvikle sig normalt, idet frugtens potentielle størrelse hænger direkte sammen med de temperaturer, der registreres efter blomstringen og navnlig de temperaturer, der registreres mellem fuld blomstring (F2) og F2 + 40 dage. Det er blevet klart påvist (Warrington et al., 1999), at cellernes tilvækst er otte gange større, når maksimum/minimum går fra 9/3 °C til 25/15 °C. Men hvis det er koldt, er der færre celler, og de er mindre, hvilket begrænser frugtens slutstørrelse.

Et andet vigtigt aspekt er forholdet mellem temperaturerne i hele cyklussen, navnlig i september og oktober, som gør det muligt at fuldføre disse sorters vegetative og reproduktive udvikling.

I Nedre-Aragonien registreres der maksimumstemperaturer på over 25 °C fra marts til oktober, selv om de er hyppigere mellem maj, hvor temperaturen er højere halvdelen af tiden, og oktober, hvor denne temperatur nås i 5-10 dage. I sommermånederne er dagtemperaturerne på over 25 °C, og den gennemsnitlige maksimumstemperatur overstiger 35 °C (i juli er den højeste temperatur på 37,2 °C i Albalate og Alcañiz og på 38,3 °C i Caspe).

De temperaturer, der i løbet af året registreres i det pågældende geografiske område, gør det muligt for ferskentræerne af sorten »Tardío amarillo de Calanda« (sen gul fra Calanda), hvis cyklus er lang, at fuldføre deres vegetative og reproduktive udvikling.

Mens vintertemperaturerne således gør det muligt at nå op på det nødvendige antal kuldetimer for, at træerne kan komme ud af deres dvaletilstand, gør det milde klima i hele disse sorters vegetative aktivitetscyklus (fra marts til november) det muligt for dem at producere frugter af høj kvalitet.

Resultaterne af en evaluering af de udvalgte kloner af sorten »Tardíos amarillos de Calanda« (sen gul fra Calanda) (Jesca, Calante og Evaisa), der er udført på en forsøgsbedrift tilhørende selvstyreregeringen i Aragonien og beliggende i Alcañiz (en af kommunerne omfattet af den beskyttede oprindelsesbetegnelse, hvor det største antal ferskentræer findes), viser, at frugter produceret i oprindelsesområdet i fire år (2000, 2001, 2003 og 2004) har haft en Brix-værdi på over 14, en stor størrelse og en stor fasthed, som er de væsentligste egenskaber for disse ferskener.

Det plantemateriale, der er godkendt til produktion af den beskyttede oprindelsesbetegnelse »Melocotón de Calanda«, tilhører sorten »Tardio amarillo« (sen gul).

Denne sort er hjemmehørende i produktionsområdet og er fremavlet gennem århundreder, oprindeligt gennem naturlig udvælgelse af træer sået med kerner fra frugter fra de træer, der fremviste de bedste landbrugsmæssige egenskaber, og som avlerne selv har sået i tidens løb ved hjælp af vegetativ formering af dem, der var bedst tilpasset områdets jordbundsforhold, således at de har skabt en autentisk »sort«.

En klonal og sundhedsmæssig udvælgelsesproces for sorten »Tardio amarillo« (sen gul), som myndighederne i Aragonien (Servicios de Investigación Agraria y Extensión Agraria) har foretaget, blev indledt i 1980 med det formål at forbedre kvaliteten og standardisere det produkt, der markedsføres under navnet »Melocotón de Calanda«. Man har således undersøgt produktionsområdet for »Melocotón de Calanda« for at finde de mest repræsentative kloner af sorten »Tardio amarillo« (sen gul), som havde de bedste landbrugsmæssige egenskaber og de største frugter (Espada m.fl., 1991).

Ud fra denne første udvælgelse blev der registreret tre sorter hos den spanske Sortsmyndighed (Oficina Española de Variedades Vegetales), som rapporterer til landbrugsministeriet: »Jesca« (registreringsnummer: 1989/2450), »Calante« (registreringsnummer: 1989/2447) og Evaisa (registreringsnummer: 1989/2449). Produktionen af den beskyttede oprindelsesbetegnelse »Melocotón de Calanda« er nu baseret på disse sorter.

KONKLUSION: Sorten »Tardíos amarillos de Calanda« (sen gul fra Calanda), der dyrkes enten ved hjælp af de traditionelle sorter Jesca, Evaisa og Calante eller gennem krydsninger heraf, hvoraf mindst en af forældrelinjerne tilhører denne autoktone sort, er resultatet af dens tilpasning til det oprindelige miljø.

Henvisning til offentliggørelsen af varespecifikationen

(Artikel 6, stk. 1, andet afsnit, i gennemførelsesforordning (EU) nr. 668/2014)

https://www.aragon.es/documents/20127/20408990/Pliego+de+condiciones+modificado+DOP_Melocot%C3%B3n+de+Calanda+-+consolidado.pdf/e2877340-1cbd-fc3c-a9f5-0924479c0d18?t=1591269992936

---

(1)  EFT L 179 af 19.6.2014, s. 17.

(2)  EFT L 350 af 31.12.2007, s. 1.

---

| 3.8.2021 | DA | Den Europæiske Unions Tidende | C 311/24 |
| --- | --- | --- | --- |

3.8.2021

DA

Den Europæiske Unions Tidende

C 311/24

---

Offentliggørelse af en ansøgning om registrering af en betegnelse i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2021/C 311/08)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1), senest tre måneder efter datoen for offentliggørelsen af denne meddelelse.

ENHEDSDOKUMENT

»ALHO DA GRACIOSA«

EU-nr.: PGI-PT-02605 — 11. maj 2020

BOB ( ) BGB (X)

1.   Betegnelse [på BOB eller BGB]

»Alho da Graciosa«

2.   Medlemsstat eller tredjeland

Portugal

3.   Beskrivelse af landbrugsproduktet eller fødevaren

3.1.   Produkttype

Kategori 1.6. Frugt, grøntsager og korn, også forarbejdet

3.2.   Beskrivelse af produktet med betegnelsen i punkt 1

»Alho da Graciosa« — hvidløg af sorten Allium sativum L. — fremstår som tørrede løg, enten enkeltvis eller i ranker, der hver især har en diameter på mindst 3 cm målt på tværs af det skrællede løg.

Løgene, som er ovale og omsluttet af flere lag hvide ydre skaller, der er lette at fjerne, består af fed med en fast, glat tekstur og lyserøde skaller omkring sig.

Hvad duften angår, kan »Alho da Graciosa«-feddene kendes på deres aroma, som har en lav til middelhøj intensitet, også når de ikke er knust.

Hvad smagen angår, har »Alho da Graciosa« en intens og meget behagelig smag med en begrænset eftersmag.

Vigtige aspekter af dets kemiske sammensætning er det høje indhold af zink (over 7 mg/kg), jern (over 8 mg/kg), magnesium (over 170 mg/kg) og allicin (over 3 500 mg/kg), som giver »Alho da Graciosa« fødevarekonserverende egenskaber.

3.3.   Foder (kun for produkter af animalsk oprindelse) og råvarer (kun for forarbejdede produkter)

—

3.4.   Specifikke etaper af produktionen, som skal finde sted i det afgrænsede geografiske område

Alle etaper af produktionen (udvælgelse af de bedste hvidløgsfed til plantning, dyrkning og høst).

3.5.   Særlige regler for udskæring, rivning eller emballering osv. af det produkt, som betegnelsen henviser til

—

3.6.   Særlige regler for mærkning af det produkt, den registrerede betegnelse henviser til

—

4.   Præcis afgrænsning af det geografiske område

Øen Graciosa i øgruppen Azorerne.

5.   Tilknytning til det geografiske område

Tilknytningen er baseret på de særlige egenskaber og kvaliteter ved »Alho da Graciosa«.

Med hensyn til omdømmet skal det bemærkes, at »Alho da Graciosa« — takket været de gunstige jordbunds- og klimaforhold — er blevet dyrket med succes på øen Graciosa, lige siden de første bosættere ankom i starten af det 15. århundrede.

Hvidløget fra Graciosa er blevet forbedret i løbet af generationerne, eftersom producenterne vælger de bedste eksemplarer til formering, dvs. dem, der bevarer deres vigtigste egenskaber såsom farve og størrelse.

Da bosætterne i sin tid slog sig ned på øen, blev nedbørsmønstret og den frugtbare jord anset for at være velegnet til frugt- og grøntsagsdyrkning. Øboerne, som for størstedelens vedkommende var subsistenslandbrugere, dyrkede hvidløg, der adskilte sig fra de andre afgrøder.

Graciosa har altid været kendt som »Terra do Alho« (hvidløgets land), og et af øens mest ikoniske sogne, São Mateus, har et hvidløg i sit våbenskjold.

Det er ovenstående omstændigheder, som giver »Alho da Graciosa« sine særlige kvaliteter, nemlig en aroma med lav til middelhøj intensitet, også når det ikke er knust, og en intens og meget behagelig smag med en begrænset eftersmag, der ikke blot skyldes øens jordbunds- og klimaforhold, men også producenternes omhu i årenes løb, idet ingen sorter blev bragt ind fra andre regioner.

Selv om klimaet på øen Graciosa — ligesom de andre øer i øgruppen — er et tempereret kystklima, har Graciosa den laveste mængde nedbør på Azorerne, og de tørreste måneder er maj og august. Det skyldes øens topografi, der er kendetegnet ved lave sletter, som er beskyttet mod kraftige vinde og får masser af sol.

Graciosas jordbund består af tynd, almindelig andisk og regolisk jord, som stammer fra basaltklipper eller fra pyroklastisk materiale, der ligger på en flad basaltklippe.

Denne vulkanske jord, der har en let sur eller neutral pH-værdi, er rig på mikronæringsstoffer såsom zink og jern, der er vigtige for de unge planters udvikling og for klorofyldannelsen og fotosyntesen. En sådan jord er velegnet til hvidløgsdyrkning og fremmer dannelsen af allicin, hvilket er gunstigt for hvidløgets udvikling og giver det de egenskaber, der er nævnt i punkt 3.2.

Allicinindholdet varierer betydeligt som følge af visse miljøfaktorer, og jordens høje pH-værdi, de mange solskinstimer og den ringe nedbør øger hvidløgets koncentration af allicin (Eagling og Sterling, 2000).

Det gennemsnitlige allicinindhold ligger mellem 1 800 mg/kg og 3 600 mg/kg, og en analyse af »Alho da Graciosa« ved hjælp af højtryksvæskekromatografi har vist et gennemsnitligt allicinindhold på over 3 500 mg/kg.

Hvad vækstbetingelserne angår, er jordens gennemsnitlige pH-værdi på øen Graciosa 6,2, hvilket i kombination med den ringe nedbørsmængde og de mange solskinstimer på øen fremmer dannelsen af allicin, som er den vigtigste antimikrobielle bestanddel i »Alho da Graciosa«.

På grund af hvidløgets kvaliteter ønsker øens besøgende ofte at smage kulinariske specialiteter, der er krydret eller tilberedt med »Alho da Graciosa«, f.eks. den berømte molhangasovs, der serveres med frisk fisk, fiskeretten »molho à pescador«, den typiske Graciosapølse (»linguiça da Graciosa«) eller grillede albueskæl (»lapas grelhadas«), som gør »Alho da Graciosa« til et yderst værdsat produkt, der ikke blot anvendes af kendte kokke, fordi det har en særlig smag og aroma, men også, fordi det har fødevarekonserverende egenskaber på grund af sit høje indhold af allicin.

»Alho da Graciosa« blev testet for sin evne til at hæmme Listeria monocytogenes — en patogen mikroorganisme, der er i stand til at overleve og vokse på fødevarer ved lave temperaturer, hvilket gør den vanskelig at kontrollere — og det viste sig at have en større hæmmende effekt end andre lyserøde hvidløgssorter på markedet (Voz do Campo, udgave 224, og Pimentel, Paulo (2008), University of the Azores).

Test foretaget på hakket kød viste også, at »Alho da Graciosa« tydeligt hæmmede væksten af L. monocytogenes efter op til tre dage på køl (Voz do Campo, udgave 224, og Pimentel, Paulo (2008), University of the Azores).

Når det gælder »Alho da Graciosas« omdømme og ry, er det værd at nævne det initiativ, som handelskammeret i Angra do Heroísmo og Graciosas erhvervscenter tog i 2019 til at afholde den første »Alho da Graciosa«-festival med debatter, madlavningsdemonstrationer, workshopper, skoleaktiviteter, særlige restaurantmenuer med hvidløgsretter (lige fra forretter til desserter), guidede ture og salg af regionale produkter med det formål at gøre reklame for, markedsføre og fremme »Alho da Graciosa«.

Ved den lejlighed blev der offentliggjort en lang række artikler i større regionale og nationale aviser, nemlig Público og Açoriano Oriental, og i fagblade som Vida Rural, Voz do Campo, Agrotec og Agronegócios samt i andre medier. De fremhævede ikke blot selve festivalen, men havde først og fremmest fokus på kvaliteterne ved »Alho da Graciosa«, som blev præsenteret i forbindelse med arrangementet.

Artiklerne omfattede »E viva o alho! o da Graciosa que é diferente e único« [Længe leve hvidløget! Det særlige og enestående hvidløg fra Graciosa], der blev offentliggjort i avisen Público, »O Alho da Graciosa ainda vai dar que falar« [»Alho da Graciosa« er stadig på alles læber], som blev offentliggjort i magasinet Vida Rural, og »O Alho da Graciosa, um composto natural com propriedades conservantes« [»Alho da Graciosa« er et naturprodukt med konserverende egenskaber], der blev offentliggjort i bladet Negócios do Campo.

I førnævnte artikel med titlen »E viva o alho! o da Graciosa que é diferente e único«, som blev offentliggjort i avisen Público, stod der følgende: »Graciosa har lige siden tidernes morgen været kendt som hvidløgets ø, og hvidløgsdyrkningen blev mere udbredt i 1950’erne, hvor den (sammen med lupiner, bønner og korn) fik stor betydning for de lokale familiers økonomi. Hvidløgene blev fordelt mellem de øvrige øer i den centrale øgruppe, der går under navnet »ilhas de baixo«, ved hjælp af skibet Fernão Magalhães, som dengang udgjorde en forbindelse mellem øerne. Alting ændrede sig dog efter jordskælvet den 1. januar 1980, som medførte ødelæggelser og resulterede i, at en stor del af indbyggerne forlod øen. Markerne og produktionen blev opgivet, og hvidløgsdyrkningen hørte næsten op.«

»Alho da Graciosa« blev for nylig valgt til at repræsentere produkter fra Azorerne på det mindefrimærke, der blev udgivet af det portugisiske postvæsen CTT (Correios de Portugal S.A.) for at markere, at den nationale gastronomidag blev afholdt for fjerde gang. Frimærket blev lanceret under festlighederne i forbindelse med den nationale gastronomidag, der blev arrangeret af Confraria Gastrónomos dos Açores [Azorernes forening for finere madlavning], som er medlem af Federação Portuguesa das Confrarias Gastronómicas [den portugisiske sammenslutning af foreninger for finere madlavning].

På grund af egenskaberne ved »Alho da Graciosa«, som gør det til et meget værdsat og yderst anerkendt produkt, er efterspørgslen ikke begrænset til det regionale marked. Det kan således også findes andre steder i Portugal, hvor det bliver anvendt af nogle af landets bedste kokke, som til fulde udnytter dets kulinariske kvaliteter uden risiko for en alt for gennemtrængende duft eller aroma.

Henvisning til offentliggørelsen af varespecifikationen

(artikel 6, stk. 1, andet afsnit, i denne forordning)

https://tradicional.dgadr.gov.pt/images/prod_imagens/outros/docs/CE_Alho_Graciosa.pdf

---

(1)  EUT L 343 af 14.12.2012, s. 1.

---